A sötétség kora

A sötétség kora a Vörös lázadás-sorozat ötödik kötete, A káosz évei-tetralógia második része. A kötet öt szemszög elbeszéléseit tartalmazza - az előző kötet négy mesélőjét, és egy régebbről ismerős szereplőét.

Magyar nyomtatásban két könyvként jelent meg, míg az angolban csak egyként. A sorozat legdepressziósabb köteteként tartják nyilván. Az öt mesélő tettei és cselekedetei mellett ebben a kötetben érezhető a jellemük és gondolkodásuk a leginkább.

## Fülszöveg

Egy ​évtizede már annak, hogy Darrow forradalmat robbantott ki a Társadalom ellen. Most, a saját maga által alapított Köztársaság kitaszítottjaként elkeseredett háborúba kezd a Merkúron annak reményében, hogy még mindig megvalósíthatja Eó álmát. A nyomában azonban csak halál és pusztulás jár, ezért felvetődik a kérdés: ő még mindig ugyanaz a hős, aki egykor letörte a láncait, vagy a helyét hamarosan át kell vennie valaki másnak?

Lysander au Lune, a Lune-ház száműzetésben lévő örököse visszatért a Magba. Eltökélt célja, hogy helyreállítsa a rendet, és ismét elhozza a békét az emberiségnek. Ehhez azonban előbb az irányítása alá kell vonnia – vagy legalább egyesítenie – a Mag hűtlen Arany családjait, majd szembe kell néznie Darrow-val a rettenetbe borult Merkúr ege alatt.

De a világ jövője nem csak az ő sorsukon múlik.

Virginia, a Köztársaság uralkodója egyesíteni próbálja a házakat, és felsorakoztatni őket Darrow mögé. Vajon képes-e megmenteni őt, miközben politikai bűnözők és gyilkosok közt kell neki is életben maradnia?

Lyria, az egykori Vörös menekült árulás vádjával néz szembe. Az egyetlen reménye, ha sikerül elmenekülnie a váratlan helyekről felbukkanó, új szövetségesekkel együtt.

Pax és Electra a Köztársaságra leselkedő egyik új fenyegetés áldozataiként fogságba kerültek. Nincs más választásuk, mint megbízni a tolvaj Ephraimben, aki a megmentőjükké válhat – és egyben számára is ez lehet az esély a megváltásra.

Ahogy a különböző szövetségek változnak, felbomlanak, majd újraformálódnak, és ahogy a hatalom egyre kiszámíthatatlanabbul tömörül, minden oldal nagy veszélynek van kitéve ebben az egyre véresebb galaktikus háborúban, aminek a végkimenetele könnyedén elhozhatja újra a sötétség korát.

## Tartalom

*\*FIGYELEM\** Ez egy spoilerrel kitöltött szakasz. Arra szánták, hogy inkább referenciának szolgáljanak azok számára, akik már elolvasták a könyvet, és szükségük van információkra lehetséges projektekhez vagy egy frissítőhöz a történetben. Ez semmiképpen sem jelenti a könyv elolvasásának alternatíváját. A könyv kitűnő. Menj, olvasd el!

* Prológus
* Első rész: A csíny
* Második rész: Mesterség
* Harmadik rész: Árulás
* Negyedik rész: Büszkeség

* **VIRGINIA**

Virginia au Augustus, a Napköztársaság Uralkodója beszédet mond. Az embereknek elmondja, hogy a Társadalom hamis ígéretei - legyen béke - miatt felelősek azért, ami a Merkúron történt. Megszólítja embereit, hogy bízzanak benne, és támogassák az ellencsapást. Utolsó gondolatai a férjének szólnak, akit kér, hogy tartson ki, mert elmegy érte.

* **DARROW**

Virginia beszéde után 2 hónappal Lykosi Darrow a foghíjas csapatával - ugyanis Sevro leghűségesebb embereivel hazatért a Lunára, hogy megkeresse lányát és Darrow fiát - megérkezik a Merkúrhoz, ami köré Atalantia au Grimmus erős blokádot rendelt el. Már három hete keresgélnek az űrben a roncsok között. Thraxa au Telemanusszal, Alexandar au Arcosszal, Nyelvetlennel, Colloway xe Charral, és unokahúgával, Rhonnával lehallgatják a Rettegés Lovagját, és tervezgetik Orion xe Aquarii kiszabadítását. Egyik nap meghallják, hogy a *Vérmedúzán* szállítják Atalantiához. Darrow csapatával megtámadja a hajót. Míg Darrow, Alexandar, Thraxa és Nyelvetlen Ajax au Grimmusszal,Kalindora au đannal és a Halál Lovagjával párbajozik, addig Rhonna szépen kiszabadítja Oriont. A Colloway vezette hajón Darrow-ék újra találkoznak barátjukkal, akit a Rettegés kegyetlenül megkínzott.

***Tartalom elejére***

* **DARROW**

Darrow a Merkúron a megmaradt seregét nézi, és elszomorodva látja, hogy több, mint háromezer embere harcképtelenné vált. Beszélget egy Szürke Légióssal, aki elmondja, hogy vaksága ellenére még most is lája a Rettegés Lovagját. Egy Vörös öreg katona elkapja Darrow lábát. Ahogy a hadúr beszélgetni kezd a sebesült katonával, ismerősnek tűnik neki a kiejtése. Rájön, hogy ez a Vörös nem más, mint a híres Gamma Pokolfúró a lykosi bányából. Dago előveszi a kis dobozkáját, amiben a marsi földet tartja, majd a felét Darrow kezébe szórja. Dago elmondja a hősének, hogy most nincs idő beszélgetésre, mennie kell gyilkolni.

A Merkúron Darrow a székhelyét Tükhé városában hozta létre, ahol zászlóshajója, a Hajnalcsillag is javításra várva állomásozik. Amikor megkapja Orion pszichológiai tesztjének eredményeit, elmegy beszélgetni barátjával. Beszélgetés közben érzi, hogy bármennyire is azt mutatja a teszt, hogy jól van, ez nem igaz. Orion megváltozott, és Darrow reméli, hogy ez a változás nem lesz veszélyes rájuk nézve.

Tükhében Darrow találkozik Glirasztésszel, a FőKreátorral. Glirasztész Darrow parancsára elkezdi újra üzembe hozni azokat a Viharisteneket, amelyek létezését Octavia au Lune eltitkolta, és el is rejtette őket.

Darrow egy haditanácskozáskor elmeséli embereinek a Porköpeny hadműveletet. Ezután Darrow összegyűjti a megbízható veteránokat, főleg Kék pilótákat, és a Tartarus hadművelet néven ismerteti velük Atalantia és Atlas legyőzésének tervét. A terv Porköpeny hadművelet megbukik, amint az előreküldött Thraxa és Alexandar jelentik, hogy Atlas nem kapta be a csalit, és Angélia városára támadt. Darrow Orion paracsnokságára bízza az Első Kék Csapás és Hetedik Kék Csapás embereit, és elküldi őket Tükhé partjaihoz állomásozni, amíg újabb parancsot nem ad.

Darrow eredeti terve szerint Eleuszisz lakosságát Angéliába menekítették ki. Sajnos Atlas rajtaütött a városon, így a rengeteg odamenekített civil élete még nagyobb veszélybe került. Ráadásul a város falai között rekedt embereit Atlas elfogta. Amikor Darrow megérkezett, szembesülnie kellett azzal, hogy a marekényi embere, aki kimenekült napok óta nem aludt, s már a fáradtságtól majdnem összeesik. Amikor megkérdezte hogyan lehetséges, hogy ez történt, Alexandar bevallja, hogy ő tévesztette szem elől a Rettegést, így a rengeteg áldozat az ő lelkén szárad. Darrow elnéz Angélia irányába, és látja, hogy az emberei karóba vannak húzva a város körül. Odakiált nekik, de jelzik, hogy ne mentse meg őket, mert alá vannak aknázva. Ezek hallatán Alexandar bűntudata még nagyobb lett. Pár perccel később Darrow-ék észrevették, hogy Angélia védpajzsa megsemmisült, ráadásul több város védelmi pajzsa is ezen a szerveren volt, mint az angéliai, így azok is kisültek. Darrow kiadja Orionnak a parancsot, hogy kezdjék el a Tartarosz hadművelet végrehajtását. Gyors mérlegelés után újabb tervet eszelt ki, hogy az északi és a déli városokat is meg tudja védeni. Thraxát elküldi északra, hogy segítsen az ott állomásozó Légióknak.

Atalantia elindítja a HamuEsőt. Darrow rengeteg embere leli halálát az eső előtt ledobott atombomba berobbanásában. Darrow-nak újra kell terveznie. Utasítja Colloway-t, hogy menjen el Thraxáért és a Légióért, és vigye őket Tükhébe. Darrow Alexandarral, az Arcos Lovagokkal, a SárkánySzárnyba bújt Rhonnával és a Pokolfúró Légióval Tükhé felé indul.

A Viharistenek aktiválódtak, így Darrow-éknak nehézkes útjuk van Tükhé felé. Atalantia lehullott egységeinek sem gyerekjáték a viharban mozogni, és Darrow-ék még nehezebbé teszik számukra az utat. Míg Tükhébe érnek, tucatnyi csapattal végeznek, tucatnyi zsákmányt szereznek, sőt még a Votum-Ház Primusával, Scorpio au Votummal is végeznek.

Amikor végre megérkeznek Tükhébe, Darrow rájön, hogy Orion megtagadta a parancsát, és a Viharisteneket nem a megengedett szintig, hanem majdnem a terraformálás szintig erősítette. Ezzel rengeteg várost pusztított már el, Tükhé is a víz alá került, a sugárzás az egekbe szökött, ami szépen lassan öli majd meg Darrow embereit. Mivel Orion nem hallgat Darrow parancsára, még jobban emelni akarja a pusztítás szintjét, Darrow kénytelen használni a Viharistenek főkapcsolóját, amivel megöli a Kék nőt. Rhonna egy ellenséget hoz Darrow-nak Fulminata egyenruhában, de amikor felfedik az arcát, Darrow felismeri Fanyarpofát, akit Atalantia hadseregébe küldött kémkedni. Fanyarpofa elmondja neki, hogy az Ajax légiója Héliopolisz felé tart. Darrow azt mondja unokahúgának, hogy keresse meg a Hajnalcsillagot és Thraxát, és vezesse őket Héliopoliszba a Ladoni-Pusztán át. Ezután megengedi Alexandarnak és embereinek, hogy segítsenek Tükhé polgárainak. Darrow előhúzza a beretváját, hogy megadja Alexandarnak a kiérdemelt Sebhelyét, de Alexandar elutasítja, mert tudja, hogy ő már az. Darrow azonban ki akarja nevezni Lándzsását, így lekanyarintja válláról a farkasprémet, és Alexandar vértjére erősíti. Megtiltja neki, hogy meghaljon, és megígérteti vele, hogy visszahozza a bundát, különben Sevro mindkettejüket megöli. Fanyarpofa is csatlakozik a Vonítóvá vált Alexandar búcsúztatásában, és megígérteti vele, hogy a piát és vödröt majd akkor kapja meg, amikor visszaért Héliopoliszba. Alexandar a családjával felszállnak, hogy Tükhét mentsék.

Darrow-ék elindulnak Héliopolisz felé. Az útjuk szinte unalmasnak mondható. Egy ártalmatlanított Viharisten mellett könnyedén legyőznek egy csoportot - történetesen Lysanderéket. Héliopoliszban Ajax emberei tombolnak, Darrow-ék felveszik a harcot velük. Darrow-t eltalálja egy lövedék, az emberei meghalnak. Darrow a földön fekszik sebesülten, mikor egy gyerekarcos, kígyóhajú maszkos férfi fölé áll. A Rettegés személyesen jött el, hogy megölje Darrow-t. Mielőtt azonban megölné, megparancsolja a Gorgóinak, hogy erőszakolják meg, majd etessék meg vele a levágott pöcsét. Darrow szerencséjére megérkezik a Hajnalcsillag, Thraxa az embereivel és Rhonna. A felmentősereg elintézi a Gorgókat, a Rettegés elmenekül. Darrow-t ellátják, új vértet kap, majd indul a serege élén Héliopolisz ellen. Az utolsó harcokban Darrow már nem vesz részt személyesen, mert annyi felpörgető és érzéstelenítő szert szedett már be, hogy a leghűségesebb emberei előtt infarktust kapott. Míg ő ebből az állapotból kilábalt, ami nem tartott sokáig, mert nem bírt a fenekén ülni, addig Thraxáék felszabadították a várost. Darrow megtudja, hogy Ajax otthagyta a légióját, hogy mentse a saját bőrét.

* **LYSANDER**

Lysander au Lune Diomédész au Raa és Seraphina au Raa társaságában utazik, hogy felszálljon a Merkúr körül keringő hajóra, a *Megsemmisítő*re és találkozzon Atalantiával és Ajax-szal. A hajóra érkezve először Kalindorával találkoznak, akiről Lysander azt hitte, hogy már halott, majd Ajaxszal is. Ajax nem hiszi el, hogy Lysander tényleg Lysander, ezért egy DNS tesztet csináltat. Amint beigazolódik, hogy Lysander ő maga, Ajax magához öleli rég elveszettnek hitt "testvérét". Miután Ajaxék végeztek Lysander kilétét övező kérdéssel, a perembéli jövevényekre fordítják figyelmüket. Ajax beleköt Diomédészbe, hogy hogyan meri az ő címét viselni, és most azonnal vegye le a Vihar Lovagjának járó köpenyt. Diomédész békés természetű, így leveszi a köpenyt. Ajax elveszi, lepisálja, majd jókorákat röhögve mutatja az utat Atalantiához. Seraphina rá akart támadni Ajaxra, amiért megbecstelenítette bátyját, de Diomédész megfékezte.

Lysandert bekísérik Atalantiához, aki épp egy beszélgetés közben van a Carthii-Ház, a Votum-Ház, és a Falthe-Ház Primusaival. Lysander elmeséli nekik, hogy hol járt, és hogy Cassius a gyámja volt. Majd elmondja, hogy Cassius miként halt meg, és holttestének hollétéről is beszámol. Majd behívják Diomédészt és Seraphinát. A Perem küldöttei elmesélik, hogy a Ganümédészi-kikötő lerombolása nem úgy történt, ahogy eddig tudták, hanem Darrow parancsára vált semmivé. Elmondják, hogy apjukat, Romulus au Raa épp emiatt árulás vádjával halálra ítélték, és elmondják halálának körülményeit is. Ezek után felajánlják segítségüket, hogy végezzenek a Köztársasággal. Atalantia először el akarja utasítani a Perem segítségét, de Lysander érvelése, és újabb átgondolás után elfogadja. Ezek után Atalantia felkéri Diomédészt, hogy csatlakozzon az AcélEsőhöz, amivel megpecsételhetik a szövetségüket. Diomédész elutasítja az ajánlatot, mert ő itt most hangként és nem kardként van jelen. Atalantia egyből ki akarja dobni őket a válasz után, de Seraphina felajánlja, hogy majd zuhog ő a Perem és a Raa-Ház képviseletében az Esőben. Amikor a megbeszélésnek vége, Ajax megveri Lysandert zaklatottságában, és azért, mert Cassius, az Áruló a gyámja volt, és mert vele élt, és nem a családjával. Ezek után Lysander kéri Atalantiát, hogy had zuhogjon ő is az Esőben, had váljon ő is Páratlan Sebhelyessé ezáltal. Atalantia engedélyezi, és beossza Ajax egységébe Lysandert.

Az Eső kezdete előtt Ajax fellelkesíti a Légióját, az AcélLeopárdokat, és elmondja nekik, hogy nem az a célpont, amint a tanács korábban mondott. Nem segítik Scorpio au Votum egységét, hanem egyenesen Héliopolisz ellen mennek, és beveszik. Lysander ennek hallatán hatalmasat csalódik.

Amikor elkezdődik az Eső, Lysandert és társait kilövik a Merkúrra, miközben atombombákat is potyogtatnak a hajók. Lysander nem érzi jól magát, és semmi kedve ártatlan civileket gyilkolni, követi Ajaxot. Kalindora is emlékezteti arra, hogy most háborúban állnak, és sose lehet tudni, hogy az adott civil tényleg pártatlan, vagy épp az ellenséget segíti. A harcok közben Kalindora értesítette a Pretoriánusok vezérét, hogy Silenius örököse visszatért, és a Szürke elit gárda egyből felsorakozott Lysander mögött. Ajax ezt rossz szemmel nézi. Egy pihenőkor Ajax ismertetni akarja a tervet, észreveszik, hogy a vihar túlságosan erős ahhoz képest, ami itt szokványos. Lysander egyből összerakja a képet, tudja, hogy ez a Viharistenek műve. Sok katonát veszítve sikerül fedezékbe vonulniuk, ahol Lysander mesél a Viharistenekről, amiket nagyanyja temetett el, és titkolt el a világ elől. Ajax szerint valakinek el kell mennie, hogy hatástalanítsa a Viharistent. Lysander vállalja, hogy megteszi, hiszen csak ő ismeri a működését. Seraphina szintén csatlakozik a küldetéshez, mert ő ismeri az ilyen erős viharokat. Kalindora is Lysanderrel tart, mert veszélyt érez, és meg akarja védeni, ahogyan a Pretoriánusok is.

Elindulnak a viharban, találkoznak Cicero au Votum embereivel, akik csatlakoznak hozzájuk. Sok embert elveszítenek, de végül elérik a Viharistent. Ártalmatlanítás közben Seraphinát eltalálja egy löveg, és deréktől felfelé megsemmisül a teste. A Viharisten ártalmatlanítása után Lysanderék vonítást hallanak, ami csak azt jelentheti, hogy érkezik az Arató az elit egységével. Rhone ti Flavinius felajánlja Lysandernek, hogy az emberei harmadával képesek elmenekülni, de Lysander marad, és szembszáll Darrow-val. Az Arató azonban jobb vívónak bizonyul, csapatával könnyűszerrel elintézi Lysander egységét. Kalindora bátran harcon, elintéz egy Vonítot, de Darrow ezt észrevéve visszakézből lecsapja Kalindora egyik karját. Lysander a földre szegeződik, menekülni nem tud, majd mellé esik egy halott Pretoriánus, akinek a GravCsizmája még működik. Lysandernek elég az arca bal fele.

***Tartalom elejére***

* **VIRGINIA**

Virginia egy beszédet tart a Napköztársaságból az Árész Visszhagja hajóról. Elmondja embereinek, hogy mi történt a Merkúron, hogy hogyan lőtték szét a flottát, amelyet magukra hagytak, hogy hogyan győzött mégis az Elveszett Légiónak csúfolt Szabad Légió Darrow vezetése alatt Héliopolisznál. Elmeséli, hogy most még nagyobb szükség van rájuk, és hogy siessenek a segítségükre, mert bebizonyították, hogy nem vesztek el, és még a legreménytelenebb helyzetben is képesek nyerni. Beszéde közben a dél-pacifikai ikreiből gyógyszer- és élelmiszerellátmányt lőnek ki a Markúron ragadtaknak. A túlélőcsomag mellé egy üzenetet is mellékelnek, amiben Virginia arra kéri férjét, hogy tartson ki, nem hagyja cserben és elmegy érte.

A beszéd után Virginia kikéri Vezére, Holiday ti Nakamura véleményét a mostani helyzetről. A beszélgetésüket Táncos hívása szakítja félbe. Táncos elismeri, hogy a beszéd szép volt, hazafias, de nem ért egyet Virginia nézeteivel. Úgy véli, hogy ha hajókat küldenek Darrow és a Légiók megmentésére, akkor védtelenül hagynak egy másik bolygót. Táncos bevallja, hogy fél attól, hogyha megölik őt, a Vox Populi kegyetlen bosszút áll majd.

Később Virginia ellátogat Daxo au Telemanushoz és a Daxo által tervezett Citadella felett lebegő agy kinézetű (alulról here kinézetű) épületbe. Amint megérkezik, megtudja, hogy Daxo az irodájában épp Publius cu Caraval Szenátorral tárgyal. Beugrik hát a Daxo irodájába vezető szakadékba, és találkozik a két Szenátorral. Virginia ráveszi Publiust, hogy rá szavazzon a választáson, cserébe érvénytelenít pár Ezüstök által írt korábbi engedményt. A Réz Szenátor ebbe beleegyezik, és távozik. Távozása után Virginia és Daxo korlátok nélkül beszélget. A beszélgetés végén Virginia visszatér az Optimatákhoz, és felbuzdítja őket, hogy minél több szavazatot gyűjtsenek be, hogy ezáltal flottát küldhessen, és megmenthesse Darrow-t.

Ezek után Virginia útja az Ezüstökhöz vezet. Itt Britania ag Krieg előadja javaslataikat, kéréseiket a szavazatukért cserébe. Virginia úgy érzi, hogy az Ezüstök szövetsége, a Zenit-gyűrű zsarolni próbálja. Miután végighallgatja az Ezüstöt, elvesz egy pisztolyt Holidaytől, és szétlövi az Ezüstöknek oly értékes szobrot. Ez volt a válasza az ajánlataikra. Majd megkérdezi Quicksilvertől hogy hová tűnt az az ember, aki egykoron Árészt is támogatta a harcban. Quicksilver szerint szüksége van rá, de Virginia tájékoztatja, hogy ha nem szavaz rá a választáson, akkor nem ő lesz az az Ezüst, aki a tanácsadója lesz.

Miután elvégezte a napi politikai cselvetéseket, Virginia a fia elrablása utáni nyomokat, híreket kutatja. Tudomására jut, hogy Sevro még egy Szindikátusi Herceggel, a Fejek Hercegével is végzett, mivel Victra ráuszította a Szindikátusra a lányuk elrablása miatt. Szerencsére kap egy remek hírt, miszerint az emberei megtalálták a Kezek Hercegét. Virginia elviteti egy védett helyre, ahol elkezdi kikérdezni. Csakhogy ez a kikérdezés nem egy átlagos vallatás. Virginia alkalmazza az Octavia által használt Pokolszék továbbfejlesztett változatát, a PszichoTüskét. Ezáltal már az adott beszélgetést többször is eljátszották, Virginia pontosan elmondja azokat a szavakat, amiket a Herceg mondani akart. Ezzel teljesen összezavarja a Szindikátus emberét. A Tüske közben emlékeket tölt le az agyából. Sevro, az embereivel rátalál Virginiára és a Kezek Hercegére. Virginia leül beszélgetni Sevroval. Eleinte fia keresztapja hajthatatlan, meg akarja ölni a Szindikátus összes emberét, de Virginia ráveszi, hogy ne a felesége, Victra, hanem az ő parancsait kövesse. Miután Sevro megesküszik, hogy Virginiának dolgozik, beengedést nyer a Kezek Hercegéhez. Mielőtt belépne hozzá, Theodora és Virginia elmagyarázza, hogyan vallatták, és hogy ha kész, nyomjon meg egy gombot. Sevro bemegy a Herceghez, kérdezgeti, és mikor késznek ítéli, megnyomja a gombot. A Kezek Hercege elveszíti összes emlékét, teljesen tiszta lappal indul. Miután Sevro otthagyja az új kémként alkalmazható Rózsaszínt, Virginia kéri, hogy még egyszer töröljék az elméjét, mert nem a legszebb látvány "életének első percében" Sevrot látni.

Virginia meglátogatja anyósát, Deannát, persze Sevro társaságában. Azonban Deanna is meglepetéseket tartogat Virginiának, Táncost is meghívta vacsorára. Sevro az árnyékban gubbasztva várja, hogy Virginia és Táncos beszélgetése milyen irányt vesz. Mikor ezt megunja, megmutatják Táncosnak a Herceg emlékei közt talált, eléggé érdekesnek mondható felvételt. Táncos kissé megijed, hiszen csak az ő népe nem fogadja el a homoszexualitást, és úgy hiszi, ezzel akarják kizsarolni belőle a szavazatot. Virginia azonban összezúzza a holoCseppet, így ezt senki sem láthatja. Beszélgetésük közben kitérnek Sefire, és arra, hogy mikor szándékozik megtámadni őket, és a Darrow után küldött segítségre is. Virginia elmeséli, hogy a Szindikátus elrabolta Paxot és Electrát, és úgy sejti, hogy Publius dolgozik össze velük. Táncos imádja Paxot, szinte unokájaként tekint rá. Ennek fényében felajánlja teljeskörű szolgálatát, és megígéri, hogy a Vox az Uralkodót támogatja a szavazáson.

A szavazás napján Sevro a Vonítóival, Virginia emberei és a Hetedik Légióból ötvenezer katonával a földi Régi-Tokióba megy, hogy leszámoljon a Szindikátus Királynőjével. Daxo megkezdi az ülést a beszédével, majd Virginia újra szavazásra bocsátja az egykor már leszavazott flottaküldés kérdését. A Szenátorok szépen sorjában felállnak, elmondják véleményüket, leadják voksukat. Miután Daxo elmondta az Aranyak véleményét, Virginia jelez neki titokban, hogy kapcsolódjon rá Sevro vonalára.

Mikor Táncosra kerül a sor, Sevro kétségbeesetten jelenti Musztángnak, hogy Csontlovasok vannak Régi-Tokióban. Ezek után Táncos is elkezd fuldokolni, vért köhög föl, majd lezúg a társai között és meghal. Publius egyből Virginiára fogja a gyilkosságot, és zsarnoknak nevezi. A Vox, meg az utcán néző Voxpártiak rátörnek az Uralkodóra és az Optimatákra. A Gondnokok sem a munkájukat végzik, csak álldogálnak, nézegetnek erre-arra. Daxo lekapja tógáját, mezítelen felsőtesttel védelmezi Virginiát. Virginia előkapja a bakancsában tartott vészberetvát, a Napköztársaság tizennégyágú csillagos jogarát Daxo kezébe nyomja, majd menekülőre fogja. Holiday hallja a kommunikációs csatornán, hogy gond van, siet, hogy megvédje Virginiát, de nem tudja, mert az ajtókat bezárták. A megvadult Vox emberek mindenen átgázolva próbálják elérni a "gyilkosokat", hogy végezhessenek velük. Hatalmas dulakodás és vérfürdő keletkezik. Daxo és Virginia eltávolodnak egymástól, Virginiát leteperik. Lebegve az ébrenlét és az eszméletvesztés mezsgyéjén Virginia látja, hogy Daxot négy Obszidián fogja le, miközben egy nagyra nőtt Vörös nő szépen lassan lefűrészeli a fejét. Virginia felfedezi a Vörös nőben Lilath au Faran személyét. A nő a csőcseléknek dobja Daxo levágott fejét, akik mint egy strandlabdát dobálják. Virginia testét közben kézről kézre adják tovább és viszik ki a teremből. Ez a nap a Vörös Galambok Napja néven vált híressé.

* **EPHRAIM**

Ephraim arra ébred, hogy a Marson van Paxszal és Electrával együtt. Ébredéskor zoladont kér, de Pax, aki magánál tartja Trigg ti Nakamura eljegyzési gyűrűjét, megtagadja tőle a kábítószert. Azt mondja, hogy Ephraim egy függő, és csak az az Ephraim kapja vissza a gyűrűt, aki egykor megkapta azt Triggtől. Ismét elveszti eszméletét.

Amikor ismét felébred, rájön, hogy sérüléseiről gondoskodtak, és jobb lábát újabbra, erősebbre, és jobbra cserélték. Arra is rájön, hogy a Bellona-Ház régi fellegvárában, a Sasfészekben, Olümpia romvárosában van. Egy Ozgard nevű Obszidián sámán köszönti, aki elmondja neki, hogy az értük menesztett Obszidiánok megölték a követésükre küldött Szindikátus embereit. Ephraim megpróbál elmenekülni, de elkapja Valdir, és Sefi griffje, Istenfaló visszarepíti a Sasfészekbe.

Az edzőtérre viszik, ahol két háromtagú csoport küzd meg egymással. Az egyik csoportban három Obszidián, míg a másikban Electra és két másik Obszidián van. Electra megmutatja képességeit, amikor csapata győz. De amikor Pax csoportjára kerül a sor, nem a szabályaik szerint játszik. Miután megnyerte a meccsét, Sefihez szól. Felrója neki, hogy otthagyta az apját egyedül a Vénuszra menni, és hogy nem is vendégként, sokkal inkább túszként bánik velük.

Sefi egy egyezséget javasol Ephraimnak. Ha a Szürke megtanítja Sefi Skuggi harcosait, hogyan legyenek szabadúszók, amitől nem csak a gyilkolásban lesznek hasznosabbak, de a terepen saját fejük is vezetni tudja őket, akkor Victra au Barcától elhozattatja Volgát és Lyriát, emellett hatalmas összeget és egy új hajót is kap. Ephraim ebbe belemegy. Sefi még azt kéri tőle, hogy próbálja jobb belátásra bírni Paxot, mert úgy látja, a fiú beengedte a Szürkét a bizalmas köreibe.

Első napjait azzal tölti, hogy megtanítsa a Skuggit arra, hogyan kell beszélni a közös nyelvet, mivel csak a felük tudja. Ezután megtanítja őket hazudni Karachi játékkal. Ez egy kártyajáték, amely feltehetően a képességek és a technika játéka, ahol a pókerarc és a hazugság fontos szerepet játszik. Ephraim elérte, hogy Paxnak megengedje Sefi, hogy egy régi gravMotoron dolgozzon. Ephraim elmondja Paxnak, hogy nem csak barkácsolgatás céljából intézte el ezt neki, hanem hogy készítsen pár dolgot, ami az esetleges menekülésüket elősegítheti. Pax elmondja Ephraimnak, hogy szerinte Valdir, Sefi ágyasa, és Freihild, a nagy tekintélyű Skuggi, szerelmesek egymásba.

Mindhármukat elrepítik egy régi tengerjáró hajóra, a Vénusz Szívére. Odafelé tartva Pax elmeséli nekik egy Obszidián csoport elméletét, akik megúszták népük népirtását és kulturális újratervezését. Ez a csoport a Varégák, a vezetőjüket meg a mítosz szerint úgy nevezik, hogy Volsung Fá. Elmeséli azt is, hogy néhány hajó eltűnt a Kuiper-övben, amiért a Varégák a felelősek. Amikor ezek történtek, Octavia elküldte Atlas au Raa-t, hogy vizsgálja ki az esetet, és vessen ennek véget. Atlas két hajóját kivéve mind megsemmisült, de később ez a kettő is nyomtalanul eltűnt. Amikor Atlas hét évvel később visszatért, ugyanabban az időben kezdődtek el a Varégák egyesüléséről szóló pletykák. Pax úgy gondolja, hogy Atlas segíthette a Volsungot hatalomra juttatni.

A hajón arra is rájönnek, hogy az Olümpiában élő Obszidiánok nagyja akkor került ide, amikor Cadus Harnasszosz flottája felét visszaküldte a Lunára. Sefi ekkor átirányította őket, így nem a Lunára, hanem a Marsra jöttek. Freihild elviszi őket Sefihez, ahol tanúi lehetnek annak, ahogy Sefi emberei árulás és merényletkísérlet vádjával megölik Amelt, Sefi Rózsaszín szolgáját. Valdirt ez dühíti, úgy hiszi, hogy Amelt Ozgard feketítette be, de Sefi lenyugtatja, és elmondja, hogy az Össztörzs tanácsadója, Xenophón, a Fehér Logosz juttatta tudomására.

Ezután Sefi elmondja nekik, hogy Virginiát megölték a puccsban, valamint a Mars FőKormányzóját is, és Sevrot a Vonítóival elfogták a Földön. Pax elviharzik, Electra Sefivel kiabál, őt hibáztatva a történtekért, majd Pax után ered. Sefi elmondja Ephraimnak, hogy tervezi a kimériai bányák elfoglalását, és szüksége van arra, hogy addigra a Skuggik készen legyenek. Ephraim bár tudja, hogy ez képtelenség, azt mondja, hogy azok lesznek, majd felvázolja, hogy ő hogyan is intézni a bányák elfoglalását.

Ephraim köteles részt venni a Kjrdakanban, a fontos csaták előtt végrehajtott háborús szertartásban, mint tervező, ami azt jelenti, hogy Sefi az ő tervét fogadta el, és nem Valdirét. A rituálé során minden résztvevőnek fel kell ajánlania valamit, amit a vereség esetén elveszít. Valdir és követői nemtetszésüket fejezik ki, és dühöngve kijelentik, hogy Ephraim terve kudarcot fog vallani. Ephraim vérét felajánlva bizonyítja, hogy hisz a terve sikerességében. Sefi ugyanezt teszi, megmutatva bizalmát Ephraim terve iránt.

Amikor eljött az ideje a Kiméria elleni támadásnak, Ephraim elfogyasztott pár diónak hitt bogyót, amit Ozgard rágcsált mindig, és hallucinációk közepette csatlakozik a küzdelemhez, kezében egy felmosóval, amelyet brutális puskaként látott.

* **DARROW**

Colloway fáradhatatlanul hat napon át keresi Orion holttestét, míg végül megtalálja. Ezidő alatt százkilencvenhárom emberét ölte meg Atalantiának. Orion tetemét a többi SárkánySzárny-pilóta halott közé teszik a levendulamezőre. Colloway összetörik Orion már alapból meggyötört teteme láttán.

A Ladoni Csatának vége, de minden Héliopolisz nagyságú város elveszett. Darrow emberei közül milliónyian vesztek el vagy haltak meg. Darrow számítása szerint Atalantia veszteségei sem lehetnek kisebbek. A Tükhé-Hiliopolisz gravHuroknál egyre csak jelennek meg a Tükhéből kimenekített polgárok, de Alexandar és emberei még mindig nem tűntek fel, szóval feltehetőleg már halottak. Darrow tudja, hogy muszáj lerombolni a gravHurkot, mert ha még üzemképes, Atalantia megtámadhatja őket ezen keresztül is. Bántja nagyon ez a kényszermegoldás, ráadásul amikor megtudja, hogy unokahúga minden nap ott várta, hogy Alexandar felbukkanjon, még jobban elszomorodik.

Harnasszosz, Thraxa és Fanyarpofa a továbbiak lehetőségekről beszélgetnek. Darrow tudja, hogy nincs menekvés, Harnasszosz pedig megadását javasolja. Ő maga is tudja jól, hogy bár halálosan megkínoznák őket, legalább a civilek egy része életben maradna. Darrow azt válaszolja erre, hogy megvárja, amíg a Köztársaság és felesége segítséget küld, és elrendeli, hogy osszák meg készleteiket a civilekkel. Thraxa szerint egy hétig sem bírják sem ő, sem a civilek így osztozkodva, de Darrow szava a döntő. Ezt követően Rhonna elmondja Darrow-nak, hogy Atalantia kapcsolatba akar vele lépni.

Atalantia tudja, hogy hátrányos helyzetben vannak. Megmutatja Darrow-nak a Fórumot, ahol a szavazást tartották, és az ott történt eseményeket a Vörös Galambok Napján. Rájön, hogy nem számíthat arra, hogy Virginia vagy a Köztársaság segítségükre lesz, mivel lehet, hogy Virginia már most halott. Atalantia huszonnégy órát ad a megadásra. Atalantia a felvételt Héliopoliszban mindenhol lejátszatja. Darrow megába zuhan, és a parancsnokságra bízza a döntést, hogy megadják-e magukat. A döntés szerint fog cselekedni. Elvonul a szobájába, és feleségére és fiára gondol. Később meghozzák a választ, ami az, hogy Atalantia bekaphatja, ők kitartanak.

* **LYSANDER**

Lysandert és a többi életben maradt katonát Kalindora és Rhone megmenteti. Lysander arca fele megolvadt a csatában, és még mindig fáj neki. Időnként használja a Szellem Szemét, hogy elviselhetőbb legyen a fájdalom. Később néhány Pretoriánus emberét a Lázadás katonái elveszik. A sivatagban való caplatásban lecsökkent a csapatuk létszáma, már csak hét Arany és öt Szürke Pretoriánus él. Cicero arról mesél nekik, amikor Nero meglátogatta az apját, majd később egyik Lándzsását, Darrow-t, küldte egy "ajándékkal" ide. Az ajándék egy doboz szőlő volt, ami egy fenyegetést jelentett - Iona au Bellona meggyilkolása utáni ajándékból kiindulva.

Aznap este Cicero azt javasolja, hogy ölje meg a Szürkéket, mivel biztos abban, hogy így elfogy a víz, mielőtt a legközelebbi városba, Ereboszba érnének, de a Szürkék nélkül van esélyük eljutni oda. Lysander nem hajlandó megtenni ezt.

Amint folytatják az Erebosz felé vezető utat, egy hüdraverem közelében állnak meg, vigyázva, nehogy túl közel kerüljenek hozzá, mert attól tartanak, hogy kijön egy a lyukból, és felfalja őket. Újabb homokvihar száguld feléjük, és Lysander túl gyenge ahhoz, hogy a közelben lévő lezuhant hajóhoz fusson menedékért. Kalindora a végsőkig próbálja támogatni, elvonszolni a menedékbe, de mikor Lysander már sokadjára mondja neki, hogy hagyja, elfut a roncshoz. Lysandernek nincs jobb ötlete a fedezékkeresés területén, minthogy a hüdraverembe húzza meg magát. Míg a veremben tartózkodik, végig maga elé tartja a beretvát, hogy távol tartsa magától a bestiát, ha ott lapul.

Miután a vihar elmúlik, előbújik a veremből és a roncsot átkutatva rájön, hogy egyedül maradt. A nyomokból arra a következtetésre jut, hogy Kalindoráék itt voltak, de a Lázadás elkapta őket. Pár perccel később Seneca au Cern és az Ajax AcélLeopárdjai közül hatan érkeznek. Ajax parancsára megpróbálják megölni. A Szellem Szemével megöli őket, beleértve Senecát is, és még jobban megsérül. Összerakja a képet, hogy hogyan találhattak rá, és kivágja karjából a nyomkövetőt.

Apollonius au Valii-Rath Lysander tudomására hozza jelenlétét, aki nyilvánvalóan egy ideje követte őt. Lysandernek nincs semmije Apollonius ellen, de amikor a férfi felajánlja a segítségét, Lysander visszautasítja. Nem akar az adós lenni egy ilyen veszedelmes alaknak. Nem akarja tönkretenni annak esélyét sem, hogy Aranyak győzedelmeskedjenek, ha ennek vége lesz, ami szerinte be fog bekövetkezni, ha elfogadja Apollonius ajánlatát.

* **LYRIA**

Lyriát fogva tartja Victra, még azután is, hogy mindent elmondott, amit az Uralkodónak is elmondott korábban. Nem tudja, hogy mióta van már ebbe a sötét lyukba bezárva. Már majdnem feladja az életét, és megpróbál éhen halni, de a családjára gondolva visszatér a túlélési ösztöne. Feltalálja magát, hogyan rögzítse a testét, amikor a gravitáció megbolondul és újra elkezd enni. Ekkor talál egy üzenetet a szellőzőnyílásba rejtve. Az üzenet egy letépett ruhadarabkára van vérrel írva. Volga írta, akit szintén fogolyként tart Victra.

***Tartalom elejére***

* **LYSANDER**

Lysander tovább barangol a sivatagban. Egyik nap talál egy elhagyatott farmot, ahol tisztálkodhat és pihenhet. Pár nappal később útnak indul, mert el akarja érni Erebosz városát. Amikor eléri a várost, megsemmisülve látja, hogy le van rombolva. A város pereménél egy karóerdőt talál. Az egyik karón segítségért könyörög egy Vörös. Lysander megsajnálja, és a beretváját előrántva véget vet szenvedésének. A többi karóba húzott nevetni kezd mellette, mert Lysander rálépett egy aknára. Az akna felrobban, Lysander megsebesül. A robbanás ráadásul riaszatotta a Gorgókat, akik magukkal viszik őt.

Egy barlangban ébred egy cellában. Darrow emberei közt találja magát. Az egyik emberben felfedezi unokatestvérét, Alexandar au Arcost. Lysander úgy mutatkozik be, hogy ő Cato au Virtuvius, Ereboszban élő merkúri Arany. Alexandar is bemutatkozik, majd elmondja a többi Eliziumi Lovag nevét is - Druzilla, Ignáciusz, Hadriánusz és Crastus. Lysander tudatja velük, hogy Héliopolisz nem esett el, és Darrow a sereggel még mindig életben van.

Mindannyiukat kínozzák a Gorgók. Éppen emiatt szálltak is le arról, hogy Cato, azaz Lysander az ő emberük. A hajuk is kihullott a Ladonról érkező sugárzás miatt. Lysander már ötödik alkalommal viszik el, hogy megkínozzák. Kínzás helyett azonban Atlas irodájában köt ki, ahol apja régi jó barátja beszélget vele. Atlas megkérdezi Lysandert, hogy hogyan is halt meg pontosan a bátyja, Romulus. Lysander válaszán nem lepődik meg. A Rettegés Lovagja elmondja Lysandernek, hogy Atalantia és Ajax ágyasok. Így már értelmet nyer Lysander fejében az, hogy Ajax miért akar vele mindenféleképpen végezni. Atlas azt is elmondja, mi Atalantia terve Héliopolisz ellen. Lysandernek ez nem tetszik, hiszen a városban vannak az emberei. Lysander elkábítja Atlast, visszafut a cellájukhoz Alexandarékért, és együtt kimenekülnek.

Alexandar, Druzilla és Lysander marad csak életben menekülésük közben. Alexandar megmentésére érkezik Darrow felmentőserege, így sikeresen el tudnak jutni Héliopoliszba. Darrow nem ismeri fel Lysandert, az ifjú tartja az álcáját. Glirasztész fülébe jut, hogy régi jó barátja, Cato (Lysander) Héliopoliszban van, és addig nem hajlandó végezni a munkáját, míg nem látta barátját. Még mielőtt Glirasztészhez kerülne Lysander, Darrow kihallgatja, vizsgálja, hogy hazudik-e neki. Glirasztész szívélyesen üdvözli Lysandert. A Lady Beatricén, Glirasztész otthonában Lysander vacsorára kér bort, de a szolga, Exeter rossz minőségűt hoz. Lysander emiatt lemegy a borospincébe, ahol a lehallgató Tüske, amit beleültettek nem működik. Glirasztés és Lysander itt nyugodtan tud beszélgetni. Glirasztész elmondja, hogy miért dolgozik Darrow-nak. Lysander szeretné meggyőzni, hogy segítsen neki, de Glirasztész hallani sem akar erről. Lysander így manipuláció útján veszi rá arra, hogy segítsen neki. Glirasztész létrehozott egy szerkezetet, amivel ha kell, Lysander be tudja csapni a Tüskét. Egyik ilyen alkalommal Exeter, és Glirasztész többi szolgálója megesküszik Silenius örökösének, hogy támogatja bármiben.

* **DARROW**

Darrow tervezgeti, hogyan menekülhetnének el a városból. A terv nagyban függ attól, hogy Glirasztész megépíti-e nekik a hatalmas hatósugarú EMP-t. A FőKreátor elvállalja a munkát, de Darrow nem bízik benne. Harnasszosz épp ezért több emberét is ráállította Glirasztészre, hogy követhessék az észjárását és munkafolyamatát. Darrow egyik este megkérdezi Thraxát és Harnasszoszt, hogy mit gondolnak Glirasztészről. Mindketten azt állítják, hogy nem mernek ujjat húzni velük.

Héliopoliszban állomásozó Hajnalcsillagon található egy szoba, ami Sevroé. Darrow minden katonája fél bemenni oda, mert tele van csapdákkal. Mikor Darrow megpróbál bejutni, hogy szardíniát hozzon onnan Glirasztésznek, őt is megtámadja a szoba. Kicsivel később azonban azonosítja Darrow DNS-ét, és már gond nélkül beengedi. Darrow nézegeti Sevro értéktárgyait: Ragnar beretváját, Darrow parittyPengéjét, amit az Intézetben használt, Fitchner Árész sisakját és vértjét, a felesége és lányai fényképeit. Darrow ebben a pillanatban érti meg Sevro döntését, és már nem is haragszik barátjára. Megfogadja, hogy ha innen élve kijut, akkor ő olyan férj és apa lesz, amilyet Virginia és Pax megérdemel.

Sevro barlangjában tett látogatása után éppen akkor érkezik Darrow a tanácsterembe, amikor Alexandar segélykérést küld. Nem latolgatja, hogy ez csapda-e vagy sem, egyből elindul Lándzsása megmentésére. A hajóúton kezd megfordulni a fejében, hogy ez talán mégis csapda lehet, de amikor a lenyitott rámpán beugrik három gravMotor, egyből elveti ezt, és indulnak vissza Héliopoliszba. A visszafelé tartó úton Darrow megnézi, hogy Alexandar milyen állapotban van. Elszörnyedve látja, hogy az adonisz kinézetű ifjút mennyire megcsúfította a csonkítások és kínzások sora. Druzillát is szemügyre veszi, valamint a harmadik, égett arcú jöttmentet. Héliopoliszba érkezve Alexandart egyből elviszik megműteni, Lysandert meg becsukják, mert nem tudják, hogy kicsoda.

A Catoként ismert Lysandert Thraxa hallgatja ki, amikor Glirasztész fülébe jut barátja érkezésének híre, és követeli, hogy találkozhasson vele. Alexandar is alátámasztja Cato meséjét a menekülésről. Cato származásának is igaz alapjait vélik felfedezni, mindazonáltal nem mutatja semmi jelét annak, hogy egy Páratlan Sebhelyes lenne. A tenyerén lévő égésnyomok miatt nem tudják eldönteni, hogy Cato mennyire ügyes a beretvával, és a hazugságvizsgálaton is igazat szól folyamatosan. Az utolsó kikérdezését személyesen Darrow teszi meg. Semmi figyelemre méltót nem talál a szabadelvű Catóban, így engedélyezi neki, hogy Glirasztésszel lakjon.

* **VIRGINIA**

Virginia a Pokolszéken ül információszerzés céljából. Mivel azonban gondolt arra, hogy ha egyszer elkapják ki akarják ilyen úton használni, ezért rengeteg hamis adatot ültetett a fejébe. A Zöld technikusok, akik az emlékeket figyelik, nem képesek eldönteni melyik az igazi, és melyik a hamis emlék és információ. Egyik nap az általa tervezett PszichoTüskével lebénították, és egy HK-t helyeztek elé. A holón élőben közvetítették a Publius által halálra ítélt emberek kivégzését. Azokat az embereket végezték ki, akik Virginia pártját fogták, köztük Theodórával, Servilla au Arcosszal és az Oroszlántestőrség tagjaival.

Miután a kivégzések véget értek, Publius megjelenik Virginiánál, és követeli, hogy vallja be bűneit, és akkor kegyes és gyors halála lesz majd a holnapi napon. Virginia azonban sem beszélni, sem mozogni nem tud a Tüske miatt. Publius ezt ellenállásnak veszi. Mielőtt távozna, még elmondja Virginiának, hogy ő fogja irányítani a Köztársaságot. Eltörli majd a gazdag embereket, mindenki egyenrangú lesz, felszámolja a Szindikátust. Egyszóval tervei szerint ezerszer jobb Uralkodó lesz majd, mint Virginia volt.

Virginia tárgyalása során a Szindikátus Királynője, a Vörösnek öltözött Lilath és a csontlovasai megérkeznek. Lilath felfedi valódi kilétét, amivel Publiust meglepi. A Szenátus tagjai kiakadnak a Rezen, hogy tudott egy ilyen pszichopatával szövetkezni. Lilath és a Csontlovasok kényszerítik a Szenátus tagjait, hogy ha élni akarnak, akkor álljanak négykézláb, és viselkedjenek jó kutyaként. Mindegyik Szenátor kap egy nyakörvet. Aki ellenkezik, azt hidegvérrel megölik. Ezek után Lilath behívja a terembe a Császárt. A Császár nem más, mint egy fiatal tíz éves Arany fiú, Adrius au Augustus klónja, az Iszonyat.

Behozzák a terembe Sevrot, Kavicsot és Bohócot. Mindhárman nem hisznek a szemüknek, kérdezik, hogy ez meg mi a franc. Virginia látja rajtuk, hogy kegyetlenül megverték őket, de a Vonítóbecsületük még mindig tombol. az Iszonyat elmagyarázza, hogy előző életében gondolt arra, hogy elkapják és megölik, ezért jegyzeteket és a saját DNS-ét hátrahagyta. Lilath kapott pontos utasításokat mit kell majd csinálnia, ha ő meghalna. Lilath elvitte Zanzibárhoz Adrius DNS-ét, és saját maga hordta ki és nevelte fel az Iszonyatot. A klón elmondja, hogy eredeti tervei szerint Pax lett volna a híd és az akarata közvetítője míg fel nem nő, de most Publius lesz az. Azt is elmeséli, hogy mindvégig ő irányított, Atalantiával és Atlasszal is ő szövetkezett, nem pedig Lilath.

Sevro rá akar támadni, de az Iszonyat megfenyegette, hogy ha ezt meri megtenni, annak szörnyű következményei lesznek. Előhozat egy vasfarkast, amiből hangok szűrődnek ki. Sevro, Kavics, Bohóc és Virginia rájön, hogy a többi elkapott Vonítót zárták be. Az Iszonyat megnyom egy gombot, és a vasfarkas izzani kezd, elevenen elégetve a bent rekedteket. A klón azt mondja Sevronak, hogy ez jó kezdet volt. Ha tovább mer ellenkezni, akkor addig gyötri pszichésen, míg a felesége és lányai sem ismernek rá. Sevro ezek után megtörik, és nem ellenkezik tovább. Virginia követeli, hogy ne játszadozzon, inkább ölje már meg őt, de az ikertestvére klónja elutasítja ezt a kérést, mert nem tudná megölni az egyetlen megmaradt családtagját.

Virginiát az Iszonyat mellé ültetik le egy teremben. Egyenes adásban láthatja, ahogy Niobé és a megmaradt Arcos özvegyek flottái összecsapnak a Vox flottáival. A Voxot az Iszonyat irányítja. A klónnak még arra is marad ideje, hogy rejtvényeket rajzoljon. Lilath látja, hogy Császára nem elégedett, és mikor megkérdi mi a gond, az Iszonyat odaadja neki a rejtvényt, hogy oldja meg. A nő nem érti, mert még azt sem látja, hogy mit kéne megoldania azon. Virginia felfedezi a kiskaput, amivel meg tudja törni az Iszonyat Lilathba fektetett bizalmát. Elmeséli neki, hogy Adriussal mennyit játszottak ilyet. Adrius mindig próbált kitalálni olyan rejtvényeket, amiket nem tudott megoldani, de amikor megoldotta, akkor megbüntette magát, mert nem volt elég okos. Virginia azt is elmondja a klónnak, hogy megtartotta ezeket a rejtvényeket az irodájában. Az Iszonyat ekkor jön rá, hogy Lilath megszegte a parancsát, és elkobozta ezeket a trükkös feladatokat. Megparancsolja neki, hogy most azonnal vitesse vissza az eredeti helyére, mert nemsokára elmegy megnézni őket személyesen. Míg Virginia erről mesélt, az Iszonyat teljesen elfeledkezett az űrbéli csatáról, így Niobéék sikeresen elmenekülhettek.

Lilath elviszi őket Virginia irodájába. A klón kéri Lilathot és a testőröket, hogy hagyják kettesben nővérével. A nő félti őt, így lebénítja Virginia lábait és kimegy a szobából. Virginia beszélget a klónnal, közben a vázában keres egy még nem elhervadt virágot. Békejobbot nyújt a klónnak, és, ahogy a Bellona-Lovagok szokták, egy virágot is mellékel hozzá. A kisfiú Iszonyat akaratosan, erőszakosan kapja el a virágot, ami aktiválja a mérgező tüskéit. Az Iszonyat üvöltésére Lilath beront a szobába, de Virginia a képébe vágja a virágot, így Lilathot is megmérgezi. Virginia kikapja a Tüskét, és próbál minél gyorsabban elmenekülni, Lilath levágja a megmérgezett orrát, és Virginia nyomába ered. Virginia bekap pár súlyosabb vágást, de sikerül kijutni a titkos vészkijáratán.

A bunkerben lezárja az ajtókat, hogy ne tudják követni őt, és felhívja Kavaxot. Míg Kavaxszal beszélget, hevenyészett mozdulatokkal ellátja a sérüléseit, és levágja azokat az ujjait, amiket a mérgező virág megszúrt. Kavax gyorsan felméri Virginia állapotát, majd utasítsa, hogy ne menjen vissza Sevroékért, hanem meneküljön, érte küld egy csapatot. Virginia nehezen a bűntudattól gyötörve, de teljesíti Kavax parancsát. Holiday érkezik elé, és sikeresen kijuttatja Kavax zászlóshajójára, a Reynardra, ahol egyből kórházi ellátást kap.

Felébredése után Denna megnyugtatja Virginiát. Később egy megbeszélésen vesz rész Kavaxszal, Niobéval és Holiday-jel. Holiday nem mer ránézni, mert úgy érzi, hogy miatta jutott Virginia abba a helyzetbe. Kavax elmondja, hogy nem mehetnek most vissza Sevroékért, de később megpróbálják majd kiszabadítani őket. Virginia Darrow-ért menne el legszívesebben, mert tudja, hogy Pax biztonságban van. Kavaxék ismét azt mondják, hogy nem ez a legjobb ötlet, mivel nemrég tudomásukra jutott, hogy a Mag a Peremmel szövetkezett. Holiday azt tanácsolja, hogy menjenek a Marsra. Virginia hallgat rá, és a Mars felé veszik az irányt. Kavax megnyugtatja, hogy ne aggódjon, elküldött egy embert Darrow-ért. Ugyanazt a személyt, akitől a Perem és Mag szövetségéről is értesült.

* **LYRIA**

Lyria és Volga letépett ruhadarabkákon, körömmel és vérrel írt levelekkel kommunikáltak egymással. Függelék, a Barna nő, aki beinjekciózta Lyriát Virginiáéknál, egyik nap eljön érte és kikíséri a szobájából. Lyria ekkor találkozik először Volgával. Azért vezetik ki őket a szobájukból, mert Ephraim gondoskodott róla, hogy Victra szabadon engedje őket. Ahogy a folyosókon vezetik őket, megtudják, hogy a Pandora nevezetű hajón vannak. Amikor elküldik őket tisztálkodni, a Sol testőrség elmondja Lyriának, hogy Virginia feltehetőleg halott.

Egy kis lyuk jelenik meg a fémfalon, és a gravitáció felbolydul a hajón. A lyuk kitágul, és hat szörnyalak esik be rajta. Eleinte mozdulatlanok, ám egyik pillanatról a másikra felugranak, és elkezdik legyilkolni a testőrséget. Lyria és Volga majdnem kizuhan a világűrbe, az utolsó pillanatban sikerül a Vörösnek megkapaszkodnia. Elmenekülnek a vérengzés helyszínéről. Menekülésük közben találkoznak egy arany csapattal, akiknek elmondják, hogy az egész hajót megszállták ezek a lények. Az Arany nem hisz nekik, de amint meglátja Lyria égett nyelvét és légcsövét, már elhiszi. Ekkor megjelenik Volsung Fá, a szörnyetegek vezére, és lemészárolj az Aranyakat. Lyriának és Volgának sikerül elmenekülnie. Egy raktárhelységben rátalálnak Fügére, aki mesél nekik a titkos menekülőhajóról. Mielőtt azonban oda mennének, elmennek Füge szobájába, hogy a Barna felkapja a fekte gömbjét és egy zsáknyi pénzt. A menekülőhajón találkoztak Victra au Barcával. Victra nem dobja ki őket a hajóról, hanem segít nekik rögzíteni magukat.

A hajó Kimériában lezuhan, darabokra törik. Lyria és Volga gyorsan megtalálja egymást. Ellátmányt és esetleges túlélőket kutatnak. Lyria rátalál a haldokló Fügére. Amikor a nő meghal, egy parazita mászik elő belőle, és Lyria orrába mászik. Volga megerősíti Füge halálát, és elveszi a fekete gömbjét és a táska pénzét. Lyria különös késztetést érez, hogy az erdőbe menjen. Ott rátalálnak Victrára, akinek lábaira egy roncsdarab esett. Kéri őket, hogy segítsenek kiszabadulni alóla. Volga elmondja az Arany nőnek, hogy Füge meghalt, és Lyria volt mellette. Ezek után Victra máshogy néz Lyriára. A Vörösnek nincs kedve segíteni a nőnek, aki a börtönben tartotta, így visszamegy a roncsokhoz, felkap egy táska élelmet, és elindul keresni egy várost. Bandukolása közben észrevesz egy hajót. Pont olyat, mint ami aznap éjjel jött a 121-es táborba, amikor lemészárolták a családját. Lyria visszarohan Victrához, hogy elmondja neki, itt a Vörös Ököl. Victra futásba ered. volga szorosan a nyomában fut, míg Lyria lemaradva, de követi őket. Tisztes távolból látják, hogy átkutatják a roncsokat az Ököl katonái. Volga kérdezi Lyriát, hogy lője-e le Harmóniát, de Lyria leinti.

Két hét erdőben és hegyekben való vándorlás és bujkálás után rátalálnak egy halászvároskára. Victránál megindul a szülés, így Lyria és Volga fegyverekkel beront az erdőhöz legközelebbi házba. A házigazda, Cormac O'Vadros készségesen együttműködik. A házban élő kislány, Brea hozza a dolgokat, amiket Victra kér, a kisfiú, Alred csak a tüzet bámulja. Victra kikéri a vendéglátóikról Lyria véleményét. Lyria legszívesebben megkötözné őket, mert nem bízik bennük. Volga megkötözi a fiúkat, és Breát a hálószobába zárja.

Cormac elmondja Volgáéknak, hogy a Vörös Ököl többször is járt már a városban korábban. Úgy tudja, hogy egy bizonyos Victra au Julii nevezetű Aranyat keresnek, és megkérdezi, hogy a házában lévő Aranyról van-e szó. Lyria ellenőrzi, hogy mi van Victrával. Victra elmeséli neki, hogy miért akarja Harmónia annyira holtan látni. Harmónia ugyanis a Julii-Házat, valamint a Gammákat hibáztatja lányai elvesztése miatt. Victra megengedi Lyriának, hogy a szobában maradjon, így Lyria élőben látja, ahogy életet ad gyermekének. Victrának fia születik, akit Ulisszesznek nevez el.

Volga elmegy, hogy a közeli rádiótoronyból kódolt üzenetet küldjön Victra embereinek. Victra a hálószobában pihen kisbabájával, és megkéri Lyriát, hogy hozzon egy kis jeget. Lyria kimegy, hogy szerezzen. Kint ablakkopogásra lesz figyelmes, így elmegy megnézni, hogy mi az. A kis Breát látja kopogtatni az ablakon. Figyelmeztetni akarja, hogy Cormac és Alred a Vörös Ököl tagjai. Cormac megtámadja Breát. Lyria megöli Cormacot és Alredet. Látja, hogy Brea haldoklik, és kiviszi az égő házból a szabad ég alá meghalni.

Victra közben felkapta ruháit, a kabátja alá rejtette a kis Ulisszeszt, és az erdőbe menekült. Lyria egy ideig követni tudja a nyomait, de aztán elveszíti őt, és csak bolyong az erdőben. Feladja a kutatást, a város felé veszi az irányt. Észreveszi, hogy a hóban dulakodásnyomok vannak. Kicsivel arrébb talál egy levágott Vörös kezet. A kéztől nem messzire észrevesz egy hatalmas madárrajt, ami egy fáról csemegézget valamit. Amikor odaér, elszörnyedve látja, hogy a kis Ulisszesz tetemét erősítették oda.

Lyria magával viszi Ulisszesz tetemét, és visszaindul a városba. Az erdőben meglapulva még épp látja, ahogy Victrát és Volgát rugdossa a Vörös Ököl, majd bedobják egy hajóba, és elviszik. Lyria a leégett házba megy, ahol megtalálja Füge fekete kis gömbjét. A szomszéd házban estére menedéket kap. Lyria megtudja ott, hogy a kis Brea az ő lányuk volt. Pár évvel korábban az Ököl elvitte őt, hogy Cormac GyerekFelesége legyen. Néhány napja Maeve másik lányát, Morát is elvitték. Lyria megkéri Maevet, hogy ha akarja még látni a lányát, akkor alakítsa át egy olyan jól kinéző, tökéletes feleségnek való Vörös lánynak, akit biztosan elvisznek majd.

Lyria a gömbben talált fogakat viszi csak magával a küldetésére. A rádiótoronynál eleinte túl öregnek találja őt a Válogató, de Duncan O'Cyros közbenjárásával mégis elviszik Lyriát feleségnek a bányákba. A szállítás előtti éjszakán elmondja a kislányoknak, hogy mi lesz a sorsuk, és hogy tehetnek ellene, ha vele tartanak. Két ember kivételével mindenki elfogadja Lyria ajánlatát, és kihúzzák egy fogukat, hogy a Lyria által hozottal pótolják. Lyria itt jól összebarátkozik két lánnyal, Kisoroszlánnyal - Mora, és Szeplőssel. Ők ketten voltak a lányok meggyőzésében Lyria legnagyobb támaszai.

A bányában találkoznak Harmóniával, aki elmondja nekik, hogy ez egy hatalmas megtiszteltetés számukra, hogy szolgálhatják a népüket. Megnyugtatja őket, hogy majd ha megöregednek, és nem tudnak több gyereket szülni, akkor majd harcolhatnak ők is. Harmónia beszéde után jó erős bort itatnak a kiválasztott lányokkal. Később a bánya főterén felsorakoztatják őket a kiválasztási szertartásra. Lyriát az a férfi választja ki, aki rávette Válogatót, hogy hozzák el. Lyria remekül játssza a kis mimóza, szerencsétlen, de szeretetet adó feleséget. Megkéri újdonsült férjét, hogy mutassa meg neki, hol találhatók a rabszolga Obszidiánok. Az ottani dolgozóknak visznek bort, amibe Lyria egy hemantuszvirágot morzsolt. Az Obszidiánok között megtalálja Volgát, akinek némán a tudtára adja tervét, majd Duncan házába indulnak. Itt Lyria nem adja meg azt, amire a férfi vágyik. Elharapja a kicserélt fogat a szájában, és leköpi savval az urát. A férfi kínok között elmondja neki, hogy hol tartják fogva Victrát, majd meghal. Pont akkor, amikor Lyria ki akar szökni, hogy Volga és Victra segítségére siessen, őrök jelennek meg az ajtóban. Copfos, a lány, aki nem vállalta be Lyria tervét, beárulta őt.

Lyriát Harmónia kínozva hallgatja ki. Ekkor betántorog egy másik katona, akit a sav éget szét. Harmónia kiszalad a szobából, hogy katonái segítségére siessen. Szeplős eljött megmenteni Lyriát. Lelövi az őrült, otthagyott katonát. Majdnem lepuffantja Lyriát is, mert az őrtől megtudja, hogy Gamma. Szeplős felülkerekedik a zsigerből fakadó Gammautálaton, és kiszabadítja Lyriát. Együtt mennek megmenteni Victrát. Megtalálják Harmónia szobáját, ahonnan két beretvát és egy impulzusVértet is elvisznek. Lyria kiszabadítja Victrát, aki a kisfia halála miatt eleinte semmire sem reagált.

Vicra lemészárol minden útjába kerülő Vörös katonát, bosszút akar állni Harmónián. Lyria követi őt, nehogy valami ostobaságot tegyen. Victra sarokba szorítja Harmóniát, már készül arra, hogy levágja, amikor Lyria megmondja neki, hogy nem ilyen halált érdemel a nő. Victra rájön mire céloz, és lelöki Harmóniát a szakadékba. Pont egy lándzsavipera fészekben landolt.

Harmóniától megtudják, hogy a LángHajóját izzította, hogy lője szét a bánya bejáratait. Victra a kommunikációs szobában hallgatja a rádiójeleket, hátha talál valami kiutat. Ekkor tudja meg, hogy Lyria korábban kiadott egy segélykérő üzenetet, amire ebben a pillanatban meg is kapták a választ.

* **EPHRAIM**

Ephraim megkapja a hajóját Sefitól, aminek a Hógolyó nevet adja. A bányafoglalás sikeressége után Ephraim nagyobb tiszteletnek örvend. A tisztelet főleg abból ered, hogy ő egy felmosórúddal túlélte a gyilkos robotok támadását, míg sokak rendes fegyverekkel sem élték túl.

Egy Sárkányvadászatra is elhívják Ephraimot. Pax Sefi mögött az Istenfalón, Electra meg Freihild mögött ülve vehet részt a vadászaton. Az Obszidián férfiak Ephraim társaságában csak a távolból nézhetik a vadászatot. Freihild sikeresen hajtja a megfelelő irányba a sárkányt. Sefi kéri az íját Paxtól, hogy megölhesse a fenevadat. Többszöri próbálkozás után se képes felhúzni az íjat. Sefi abbahagyja a próbálkozást, de a sárkányt ez már nagyon felidegesítette. Ráront Sefiékre. Freihild Királynője segítségére siet, és vagdossa, ütlegeli a sárkányt. Ephraim sem marad tétlen, előkapja puskáját, majd lelövi a sárkányt.

Éjszaka a mulatságon, amikor a sárkány húsát sütik meg, Ozgard megkéri Paxot, hogy szerezzen be pár ínyenc falatot a vadállatból. Az Obszidiánok fellökdösik, és hátráltatják Paxot, mivel úgy hiszik, hogy az ő hibája volt, hogy Sefi majdnem meghalt. Pax és Ephraim beszélgetnek ezen az éjszakán, és Pax azt állítja, hogy igenis az ő hibája, mert nem tartotta melegen az íjat. Ephraimban egyre inkább merül fel az, hogy Sefivel valami gond van.

Ephraim a hajójával elviszi Ozgardot, Freihildet és a sárkány koponyáját egy helyre, hogy rituáléjuk szerint feldolgozzák azt. Ephraim figyelmezteti Freihildet, hogy ne legyen ennyire nyilvánvaló, hogy Valdirral szeretik egymást, mert ha Sefi rájön, akkor ő pórul jár. Freihild elindul az éjszaka megkeresni a rituáléhoz fontos egyik anyagot. Ephraim és Ozgard várnak Freihildre, közben beszélgetnek. Ozgard elmondja, hogy ő igazából nem egy sámán, csak egy hazug imitátor. Elmeséli életét, betegségét, és azt, amiért sámánnak tetteti magát. Ozgard lefekszik aludni, Ephraim meg visszamegy a hajójához, hogy hozzon magának egy kabátot. Úgy érzi nincsenek egyedül itt. Amikor már majdnem visszaért Ozgardhoz figyelmes lesz valamire. Elneveti magát, mert ez az, amit Freihild már órák óta keres. Amint közelebb megy, hogy megszerezze és visszavigye Ozgardnak, megtalálja Freihild tetemét. Ahogy megnézi jobban, látja, hogy Freihild szívét kitépték a helyéről. Időközben Ozgard felébredt és odakeveredett. Megjelenik Volsung Fá, a Varégák Királya, akiről Pax mesélt. Ozgard meg akarja támadni, de Volsung összezúzza a kezét és kiszúrja a jobb szemét. Volsung odaadja Ephraimnak Freihild szívét, amiből valaki kiharapott egy darabot, és átadja azt az üzenetet mellé, hogy el fog jönni az Össztörzs Királynőéért.

Freihild tiszteletére tartott ünnepségen Valdir kifakadva ad hangot annak, hogy nem hisz a Varégákban, és szerinte Freihildet Ozgard és Ephraim ölte meg. Mielőtt elviharozna, még Sefit is sértegeti, és kihívja. Sefi megkérdezi Ephraimot és Paxot a Varégákról. Pax elmeséli neki is, amit korábban elmondott a Szürkének. Beszélgetésük közben valaki lemészárolta a griffeket, Istenölőt is beleszámítva. A véres holt griffek között vérben ázva találnak rá Valdirra. Ephraimnak nem tetszik valami a történtekben, ezért kivizsgáltatja, hogy esetleg lehetett-e valami Valdir italában. Kiderült, hogy az italt megmérgezték, és a méreg Ozgardra tereli a gyanút. Sefi kitagadja Ozgardot, de megengedi neki, hogy itt maradjon.

A történtek után Sefi elvonul Xenophónnal és Ephraimmal. Itt Sefi bevallja, hogy a sárkányvadászaton azért nem tudta megölni a sárkányt, mert egy DNS-es méreggel megmérgezték. Megmutatja, hogy ez a méreg mennyire szétroncsolta már a karját. Elmondja, hogy az orvosok szerint nem segítene az sem, ha kicserélnék a karját egy újra, mert a DNS-ében van már a méreg. Épp ezért is engedte meg Valdirnak, hogy Freihild legyen az ágyasa. Ezek mellett elmeséli azt is Ephraimnak, hogy tudomására jutott, hogy Volga az Ragnar lánya. Mivel Sefinek nem lehet gyereke, ezért Volga lesz a következő Királynő. Azért igyekezik ennyire Sefi, hogy neki egy könnyebb, modernebb törzset kelljen irányítania. Ephraim azt mondja, hogy nem engedi, hogy Volgát idehozzák, és a Királynőjük sem lehet.

Ephraim a beszélgetés után a városban sétálgat. Amikor visszatér a Sasfészekbe, megtudja, hogy a Pandorát, amin Volgát és Lyriát hozták ide, megtámadták. Pár nappal később emberek hullanak az égből. Ephraim meggyászolja magában Volga és Lyria halálát, mert szerinte képtelenség, hogy ezt túlélhették volna. Ephraim rájön, hogy a támadásért Volsung és a Varégák a felelősek, bár mindenki azt hiszi, hogy Sefiék.

Ephraim tudja, hogy most van az egyetlen lehetőségük, hogy elmenekülhessenek. Beizzítja a Hógolyó hajtőműveit, majd elmegy megkeresni a gyerekeket. Amikor a hajó föléjük kerül, és aktiválódik a mágnes, ami elkapja majd Electra és Pax hámját, Ephraim új lábában és mellkasában nyomást érez. Amint felérnek a hajóra, Pax átveszi a hajó vezetését, Electra egy adag morfint ad Ephraimnak, majd megműti. Amikor végez, egy Hústapasszal zárja össze a sebet. Ephraim felébred, elmeséli a gyerekeknek, hogy végig magánál volt. Pax megmutatja a Szürkének, hogy mit vett ki belőle Electra. Pax szerint nem mehetnek vissza a Citadellába, mert ki tudja milyen helyzetben van most a Luna, így Victra után kutatnak.

Két hét keresgélés után befogják Lyria segélykérését. Az egész Marsra továbbküldik. Nem hadsereg, de mindenféle halász, bányászVörösök csatlakoznak a harchoz. Az emberekben az a közös, hogy mindenkit megtámadott a Vörös Ököl. Pax elintézi Harmónia LángHajóját. Amint legyőzték az Öklöt, leszálltak. A hajóból Pax és Electra lép elő először. Az embereket felbuzdította Pax látványa. Ő a Lázadás Fia, a Fiú, aki legyőzött egy LángHajót. Ephraim meghagyja nekik a siker érzését, és tisztes távolból követi a gyerekeket. Együtt várják, hogy Victra, Volga és Lyria előlépjen a bányából. Ephraim megpillantja Lyriát. A Vörös lány röhögve tudatosítja, hogy épp Ephraim volt a megmentőjük. Volga egyenesen Ephraim karjaiba zuhan. Annyira örül, hogy újra láthatja mentorát, az "apját". Utoljára Victra kerül elő. Neki a gyerekek örülnek leginkább.

Együtt elmennek Victra egyik birtokára, ahol rendesen ellátják Ephraimot. Volga elmeséli neki mi történt vele, amióta elváltak. Ephraim is elmeséli, hogy miket élt meg az Obszidiánoknál, azt azonban elhallgatja, hogy ő Ragnar "Isten" Volraus lánya. Pax ellátogat Ephraim szobájába. Volga kiviharzik a konyhába, hogy hozzon italt Paxnak. A fiú elmondja, hogy most tudta meg, hogy az anyja életben, bár fogságban van, és az apja is még életben van Héliopoliszban. Ephraim nagyon örül ezek hallatán, igazán megkedvelte a fiút, és lelkén viseli a sorsát. Pax visszaadja Trigg gyűrűjét, és egy iratot Victrától, ami szabad átjárást biztosít a Köztársaság embereinél. Victra azért adta Ephraimnak ezt, mert tartozott Triggnek az élete megmentése miatt. Pax átad egy holoCseppet is, melyen az található, hogy Xenophón feketítette be Ozgardot, és együtt dolgozik Volsunggal. Pax megkéri Ephraimot, hogy menjen vissza, és értesítse Sefit erről. Ephraim először ezt elutasítja.

Ephraim elviszi Volgát Trigg szobrához, és mesél neki jegyeséről. Ekkor tudatosul benne, hogy meg kell tennie, amire Pax kérte. Elmondja Volgának, hogy most muszáj elmennie, de ígéri, hogy visszatér hozzá. Volga nem akarja elengedni, hiszen csak most kapta vissza.

Ephraim besurran Ozgardhoz, akinek a segítségét kéri. Kitervelik, hogy a megmaradt Skuggikkal kiszabadítják Valdirt, aki eljuttatja Sefihez a holoCseppet. Valdirt a Valkűrök őrzik. A skuggik mondják Ephraimnak, hogy menjen csak, intézze el Xenophónt, ők ezt elintézik. Ephraim besurran Xenophón szobájába. Ott azt látja, hogy a Fehér egy holót néz, melyen Atlas ad neki utasításokat, hogy később Volsunggal dolgozzanak együtt. Ephraim kérdőre vonja Xenophónt. A Logosz bemutatkozik mint a Fulminata, és a Zéró Légió egyik fő embere. Ephraim észreveszik, hogy Varégák vannak a szobában, és amint megölné Xenophónt, ő is meghalna. A Fehér előveszi a zsebéből a kapcsolót, ami Ephraim szívére erősített kis szerkezetet irányítja. Ephraim szívrohamot színlel, és amikor egyik Varéga fejbe rúgja, elveszíti eszméletét.

Xenophón úgy állítja be Sefinek, hogy Ephraim visszatért, hogy idehozza a Varégákat, mert ő a beépített ember. Sefi halálra ítéli őt, és Ozgardot is, majd megmutatja, hogy a Skuggikkal már végzett. Sefi a törzsfőnököknek tart beszédet, hogy a Varégák ellen hogyan fog majd fellépni, és jelez Xenophónnak, hogy nyissa ki a kapukat. Sefi Köztársasági katonákat várt, hogy tárgyalhasson velük, azonban a hajóból Varégák és Volsung Fá lép elő. Xenophón leleplezi magát, hogy ő volt a besúgó, és végig Volsunggal dolgozott együtt.

Volsung Fá állítja, hogy ő Ragnar és Sefi apja. Sefi szerint az apja, Vagner Hefga, a Sápadt Ló már halott. Volsung elmeséli történetét, és kihívja Sefit párbajra. Sefi bocsánatot kér pillantásával Ozgardtól és Ephraimtól. Volsung lassan, kegyetlenül végez lányával. Egyesével tépi ki a bordáit, tüdejét, hogy szívéhez jusson. Mivel Sefi nem sikoltozott, míg ezeket művelte, Volsung szerint megérdemli a bátyja, Ragnar mellett a helyet a Vallhalában. Volsung kitépi Sefi szívét, szónoklatot mond, miszerint a férfiaknak kell uralkodni MindenAtya szava szerint. A törzs harcosai éljenzik, és Volsung ezzel átveszi Sefi helyét, mint az Össztörzs Királya. Mondandója végeztével felfalja lánya szívét.

Volsung rászabadítja az Obszidiánokat Olümpia városára, hogy lopjanak, tomboljanak, erőszakoljanak meg mindenkit. Ephraim beszélni szeretne Volsunggal. Xenophón elvezeti hozzá. Ephraim titokban a zsebébe csúsztatja azt a szerkezetet, amit Xenophón a szívébe ültetett. Persze a gépecskét Pax átalakította, és Ephraim aktiválja is. Volsungnak azt mondja, hogy Volga meghalt. Fá tudja, hogy hazudik, mert érzi rajta unokája illatát. Ephraimot el akarja vezettetni Volsung, hogy ne rabolja az idejét, de ekkor felrobban a Xenophón zsebébe csúsztatott bomba. Ephraim tudta, hogy innen élve már nem jut haza, ezért próbálta meggyilkolni Volsung Fát, hogy ezzel is megvédje Volgát. A robbanásban Xenophón semmivé foszlott, Ephraimnak eltörött a gerince. Volsung azonban nem halt meg, csak a fél arca olvadt meg. Volsung Epharim fölé magasodik, kitépi a szívét, majd felfalja.

***Tartalom elejére***

* **DARROW**

Bárki is hallgatja ki Atlast, soha senkinek nem mond semmit. Amikor Darrow próbál kihúzni belőle valami információt, akkor is csak egy verset mond el latinul. Ez kétségeket kelt Darrow-ban. Cato iránt is ilyen értései voltak. Darrow most először hallgatja meg az adatokat, amiket Cato Tűskéje felvett. Eleinte semmi gyanúsat nem hall, de aztán elkap egy szót, amit Cato elvileg álmában mondott. Gyorsan elfut Sevro barlangjába, elhozza onnan Octavia véres palástját, és DNS tesztet kér. A teszt egyezést mutat Cato vére és a paláson lévő vér között. Darrow összerakja a képet, rájön, hogy Cato valójában Lysander au Lune. Egyből rájön arra is, hogy Glirasztész valószínűleg elállított valamit az EMP-n, hogy Lysandernek segítsen. Mindenkit riaszt az észrevételéről, beleértve Alexandart és Rhonnát is, akik épp meglátogatják őt.

Mire Darrow a Vonítókkal eljut Glirasztész otthonába, akkor már Alexandart megölte, Rhonnát meg összeverte a rohadék. Még látják, hogy merre menekült el, így utána erednek. Egész Héliopoliszon keresztül kergetik. Lysander egy üzenetet küld Héliopolisz minden lakosának, amit a város minden holóján leadnak. Vezetése alatt fegyverbe hívja őket. Az EMP felrobban, és kisüt minden elektromágneses készüléket. A hajók és Darrow-ék lezuhannak.

A város fellázad Darrow-ék ellen. Darrow elintéz pár civilt, és végre megtalálja a csapatát. Gyorsan tervezget, kiadja a parancsokat ki merre, hova menjen és harcoljon. Ő maga Thraxával A VizKolosszushoz meg, ahol Lysander a támadását fogja indítani reményei szerint.

A Via Triumpián Darrow gyorsan szétosztja az embereit, mindenkinek ad feladatot. Meglátja Lysandert és embereit, akik lovon érkeznek. Újratervez, a gyalogosainak új parancsokat osztogat. Sok katonáját halálra taposnak a lovak. Darrow-ék is sok lovat és lovast megölnek azért. A lovak újabb és újabb hullámokban jönnek, Darrow-t is fellökik, majdnem halálra is tapossák, csak a vértje védi meg. Darrow dühödten indul Kalindora és Lysander ellen. Kalindora próbálja védeni Lysandert, így ő párbajozik Darrow-val. A nő megvágja Darrow lábát, de Darrow súlyosabb sebet okot a Lovagnak.

Thraxa lovat szerez és Darrow-val elmenekül. Lysander a nyomában vágtázik. Darrow kiadja a parancsot, hogy Thraxa menjen a megbeszélt helyre, ő próbálja a városon keresztül lerázni az ifjút. Mikor Lysander Rabszolgának nevezi Darrow-t, akkor megfordul és rátámad Lysanderre. Darrow beretvája eltörik, a karja is, ráadásul egy másik beretva átszúrja a tüdejét. Darrow lerázza Lysandert, és a megbeszélt helyre megy. Fanyarpofa még nem érkezett ide. Darrow beszél Harnasszosszal, mindketten tudják, hogy itt lelik halálukat. Thraxa véget akar vetni életének, de Darrow elveszi a beretváját. Thraxa érvel, és Darrow visszaadja neki. Ekkor bebotorkál a szintén súlyosan megsérült Fanyarpofa is. Az egész sereg várja a véget, tudják, hogy innen nincs menekvés. Akkor megjelenik egy hajó, és a hajóból kiszáll egy régi ismerős. Darrow-ban Cassius látványa új reményt ébreszt, és együtt elhagyják a várost.

* **VIRGINIA**

Virginia a Dejah Thoris-on érkezik a Marsra. Tudja, hogy Cassius a köztársaságot segíti, és elment megmenteni Darrow-t. mégis idegesen néz le szülőbolygójára. Kavax elmeséli neki, hogy Nero mindig amikor hazatért akkor körülrepülte a Marsot, hogy megmutassa ez az ő területe. Miközben repül észreveszi, hogy a Mars felszínén fellobban valami, és parittyaPengét formáz. Ekkor kissé megnyugszik a lelke, mert tudja, hogy a Mars támogatja.

Landolásukkor a Mars FőKormányzója, Lykosi Kieran fogadja. Kieran mögött Pax vár rá. Kavax felkapja Paxot. Kieran pedig átadja a Marsot Virginiának.

Holiday és Pax beszélgetnek. Elmeséli mi történt az Össztörzsben, hogyan mentette meg őket Ephraim, és hogyan áldozta fel magát. Pax ad valamit Holidaynak, ami valószínűleg Trigg gyűrűje volt, amit Ephraim mindig magánál tartott.

Pax elviszi anyját Ulisszesz sírjához. Elmondja, hogy anyja jól ítélte meg Lyriát, és hogy elküldte Volga után. Victra ezek után elmegy, hogy találkozzon Virginiával. Victra haragszik rá, mert magára hagyta a férjét, Sevrot. Virginia őszintén sajnálja, amit tett, és megmutatja Victrának a puccs során kapott sebhelyeit, amik meghaladják Victra sebhelyeinek számát. Victra ekkor érti meg, és megígéri, hogy megpróbálják megmenteni férjeiket. Ha nem sikerül, akkor bosszút álnak. Ekkor Pax berohan hozzájuk. Virginia szavak nélkül is tudja, hogy mi a helyzet: a Társadalom elfoglalta a Földet.

* **LYRIA**

Victra emberei csak három nappal azután érkeznek Olümpiába, hogy Volsungék elhagyták. Volgát Ephraim holtteste mellet gubbasztva találják meg, pontosabban amellett, ami megmaradt testéből. Az egyetlen túlélő a vak Ozgard, aki Sefi holttestét védelmezte. Kikérdezni azonban nem tudja senki, mivel amikor orvoshoz viszik, elszökik.

Victra eltemeti Ulisszeszt a családi birtokán. Eredetileg a Napba akarta kilőni, de aztán arra gondolt, hogy férje biztosan meglátogatná fia sírját. A Julii-gyászhagyomány szerint kiúszott a tengerbe addig, amíg a nap le nem nyugodott. Ekkor visszafordult, és ha látott tüzet égni a parton, akkor kiúszhatott hozzájuk. Victra ígéretet tesz Paxnak, lányának, Volgának és Lyriának, hogy az élete árán is megvédi őket, az ellenségei már az ő ellenségei is. Volga és Lyria ezt az ígéretet viszonozzák.

Másnap, amikor Volga és Lyria arra készülnek, hogy Ephraim akarata szerint a maradványait Trigg szülőföldjén temessék el, megjeleni Kieran, a Mars FőKormányzója. Elmondja, hogy Volga Volsung Fá unokája, Ragnar Volarus lánya, és Volsung őt követeli, hogy abbahagyja a tombolást. Kieran azt is elmondja, hogy a Szabad Légiók és a Merkúr elveszett. Ezt Pax és Lyria is egyaránt nehezen viseli, hiszen mindkettejüknek voltak ott szeretteik. Volga elhatározza, hogy elmegy Volsunghoz, a bizalmába férkőzik, majd bosszút áll, és megöli. Megkéri Lyriát, hogy vigye el ő Ephraim tetemét a Földre.

Volga távozása után Pax elmondja Lyriának, hogy anyja még életben van. Pax felajánlja, hogy tud segíteni a benne élő parazita működtetésében és irányításában, Lyriát meglepi, hogy tud a fiú erről. Nem fogadja ezt el, mert szerinte vissza kell mennie a Lunára unokaöccséhez, Liamhez. Pax elmondja neki, milyen a helyzet a Lunán. Pax hisz abban, hogy csak úgy tud segíteni Liamen, ha megjavíttatja a parazitát, így elküldi Lyriát Okuluszba.

* **LYSANDER**

Miközben Lysander meglepetésszerű támadásra készül Darrow és az emberei ellen, Alexandar és Rhonna meglátogatja, mivel még mindig Catonak hiszik. Egy idő után Lysander észreveszi, hogy megváltozott a viselkedésük, szóval rájöttek valódi kilétére. A Szellem Szemével megnézi őket, majd mikor sejtése beigazolódik, elkapja Rhonnát, és eltöri az állkapcsát. Alexandar beretvát ránt, és kihívja párbajra unokatestvérét. Lysander azt állítja, hogy nincs ideje erre, és főbe lövi Alexandart. Darrow és csapata pont lemarad a gyilkosságról, és csak a nyomát követhetik. Lysander pontos terv szerint repül a városban, tudja, hogy az EMP mikor fog robbanni. A robbanás előtt kibújik a gravCszimáiból, és zuhanni kezd a szökőkutak felé. Innen egyenesen a Hippodrom felé veszi az irányt.

A Hippodromnál találkozik pár hűséges követőjével, akik vértet és fegyvert is szereztek neki. Lysander a legveszedelmesebb napvérrel próbál összebarátkozni. A ló elfogadja, és a hátán lovagolva Lysander elvágtat a kiszabadított embereihez. A lelkes beszéde után emberei készek követni, és megindítja a támadását.

A Via Triumpián szembetalálja magát Darrow-val és embereivel. A lovak előnyt jelentenek számára, hiszen agyontapossák Darrow embereit. Egyszercsak egyik épületből kiugrik Thraxa és rátámad Lysanderre. A nagy pörölye miatt Lysander könnyen elbánik vele, bár azért bekap pár komolyan sérülést is. Kalindora siet a megmentésére, mert Darrow kiszemelte őt. Amikor Kalindora elveszíti a párbajt Darrow ellen, és az ellenség menekülőre fogja, Lysander nem marad Kalindora mellett, hanem üldözőbe veszi Darrow-t.

Darrow-val egymás felé lovagolnak. Lysander jobb lovas, így csak térdeivel irányítja a lovat, ezáltal mindkét kezében fegyvert tarthat. Jobb kezében lévő beretvával átszúrja Darrow tüdejét, és épp időben emeli fel, és támasztja ki a másik beretvát, hogy Darrow ne szelje ketté. A csapásba mindkét fél beleremeg. Lysander leesik a lóról, Darrow elmenekül. Ahogy Lysander utána néz látja, hogy a lóra hajolva vágtat, egyik karja természetellenes szögben van. A földön megtalálja Darrow beretvájának markolatát, amit eltesz zsákmányaként.

Végre megérkezik Atalantia serege is, egyből utasítja a katonákat, hogy vigyék az orvosi részlegre Kalindorát. Ajax meglepetten és dühösen látja, hogy Lysander még mindig életben van, és bevette Héliopoliszt. Lysander tudja, hogy ha nem ilyen körülmények között találkoztak volna, akkor nem győzi le Darrow-t, így diadalát nem érzi tisztességesnek. Atalantia embereinek elmondja, hogy Darrow utolsó védállása a Halomnál van. Látja, ahogy Ajax az embereivel megtámadja, de ő mindenki tanácsa ellenére inkább a távolból nézi a végső csapást. Akkor egy ismerő hajót, az Archimédészt látja feltunningolva, ahogy a Halomból kirepül. A rámpáján Darrow-t és Cassiust látja. Darrow itt maradt embereit a városok újjáépítésére fogják be, majd megölik.

Kiderül, hogy Kalindorát Darrow egy mérgezett pengével vágta meg, ami ellen nincs ellenszer. Glirasztész a Szerelem Lovagjának az egyik legszebb lakását adta a parton az utolsó napjaihoz. Az is kiderült, hogy Atlas csak a véletlen műve miatt maradt még életben. Az EMP ugyanis lezárta a celláját, így nem tudott senki bejutni hozzá, hogy megölje.

Lysander Diadalmenetén Pytha beszélget az ünnepelttel. Azt tervezi, hogy vele marad. Atalantia egy fogatot küldött Lysandernek, de Glirasztész csináltatott egyet már neki. A menet indulása előtt Lysander kinevezi Vezérévé Rhone ti Flaviniust, aki a Pretoriánusaival új vértet kapott Glirasztésszel. A fogaton Lysander mellett eredetileg Kalindorának kellett volna állnia, de állapota miatt Atlas helyettesíti. Az úton végig figyelmezteti Atlas Lysandert, hogy ha ezt így folytatja, meg fog halni.

A menet végén, mielőtt Lysander megkapná a Babérkoszorúját és Páratlan Sebhelyét, felajánlja Atalantiának, hogy egyesítsék erőiket egy násszal, mert ő nem pályázik a trónra. Atalantia megfontolja, majd elfogadja Lysander ajánlatát. Silenius örököse megkapja a Páratlan Sebhelyét, és a Babérkoszorúját is. Egész éjszaka vigadnak, mulatoznak és ünnepelnek. A mulatság végeztével Lysander és Atalantia elvonulnak a Megsemmisítőre. Az éjszaka Atalantia férfivá avatja Lysandert.

Másnap Lysander elmegy meglátogatni Kalindorát. A nő halála előtt el akar mesélni Lysandernek valamit, amivel meg fogja utálni, de legalább más szemmel fog nézni a menyasszonyára is. Kalindora elárulja, hogy szülei igazából amiatt haltak meg, mert nagyanyja ellen puccsot szerveztek. Octavia utasítása szerint Kalindora és Atalantia bombát helyezett a hajójukba, és így haltak meg. Lysander azért nem emlékszik szüleire, mert Octavia törölte a Pokolszékkel az emlékeit. Mielőtt Lysander távoznak, Kalindora elmondja, hogy Atlasban és Rhone-ban bízhat csak meg, és ne hagyja, hogy Atalantia legyen az Uralkodó, mert akkor a bolyók olyan sorsra jutnak majd, mint Rhea.

Még aznap este hozzák a hírt, hogy Kalindora elhunyt. Lysander az újonnan szerzett információk miatt már nem élvezi annyira az éjszakát Atalantiával, de azért úgy tesz, mintha mi sem történt volna. Kalindora temetésén Atalantia túljátssza a sírását, Lysanderben egyre jobban kételyeket ébreszt fel a tette helyességét illetően.

Később, mikor már elfoglalták a Földet, Lysander egy titkos találkát szervez Apolloniusszal a Zsarnokok Temetőjében. Körülöttük Silenius, és több másik Uralkodó szobra mutat a Mars felé. Lysander szövetséget ajánl fel Apolloniusnak, hogy együtt legyőzzék Darrow-t, Atlast, Atalantiát és Ajaxot. Apollonius a szövetség feltételébe még belefoglal pár dolgot, és a legfontosabbat is, hogy Lysander adja át a tudását a Szellem Szemével kapcsolatban
## Szereplők

* Napköztársaság
* Társadalom
* Perem Birodalma
* Obszidiánok
* Egyebek

* Lykosi Darrow/Arató - NapKöztársaság korábbi FőImperátora, Virginia férje, Vörös
* Virginia au Augustus/Musztáng - NapKöztársaság Uralkodója, Darrow felesége, az Augustus-Ház Primusa, a marsi Sakál nővére, Arany
* Pax - Darrow és Virginia fia, Arany
* Lykosi Kieran - Darrow öccse, Vonító, Vörös
* Rhonna - Darrow unokahúga, Lándzsás, Kölyök Kettő, Kieran lánya, Vörös
* Deanna - Darrow anyja, Vörös
* Sevro au Barca/Kobold - NapKöztársaság Imperátora, Victra férje, Vonító, Arany
* Victra au Barca - Sevro felesége, született Victra au Julii, Arany
* Electra au Barca - Sevro és Victra lánya, Arany
* Táncos/O’Faran Szenátor - Szenátor, korábban Arész hadnagya, Deanna férje, a Vörös Frakció Tribunusa, Vörös
* Kavax au Telemanus - A Telemanus-Ház Primusa, az Augustus-Ház hűbérese, Arany
* Niobé au Telemanus - Kavax felesége, az Augustus-Ház hűbérese, Arany
* Daxo au Telemanus - A Telemanus-Ház örököse, Kavax és Niobé fia, Szenátor, az Arany Frakció Tribunusa, Arany
* Thraxa au Telemanus - Szabad Légiók Prétora, Kavax és Niobé lánya, Vonító, Arany
* Alexandar au Arcos - Lorn au Arcos legidősebb unokája, az Arcos-Ház örököse, az Augustus-Ház szövetségese, Lándzsás, Kölyök Egy, Arany
* Cadus Harnasszosz - NapKöztársaság FőImperátora, a Szabad Légiók rangidős vezére Darrow után, Narancs
* Orion xe Aquarii - Fehér Flotta Imperátora, Kék
* Colloway xe Char - NapKöztársaság Haditengerészetének vezére, Vonító, Kék
* Glirasztész - A FőKreátor Mérnök és feltaláló, Narancs
* Holiday ti Nakamura - Virginia Oroszlántestőreinek Vezére, Trigg nővére, az Augustus-Ház hűbérese, a Pegazus Légió Centúriója, Szürke
* Quicksilver/Regulus ag Sun - Köztársaság leggazdagabb embere, a Sugár Művek tulajdonosa és igazgatója, Ezüst
* Publius cu Caraval - A Réz Frakció Tribunusa, Szenátor, Réz
* Theodora -Szilánk hadművelet vezetője, az Augustus-Ház hűbérese, Rózsaszín
* Zan - Darrow eltávolítása után a NapKöztársaság FőImperátora, a Luna védelmi flottájának parancsnoka, Kék
* Kavics - Vonító, a Barca-Ház hűbérese, Arany
* Bohóc - Vonító, a Barca-Ház hűbérese, Arany
* Min-Min - Vonító, mesterlövész és fegyverszakértő, a Barca-Ház hűbérese, Vörös
* Fanyarpofa - Vonító, az Augustus-Ház hűbérese, Arany
* Üveggolyó - Vonító, hekker, Zöld
* Nyelvetlen - Korábban a Mélysír rabja, Obszidián
* Felix au Daan - Darrow testőre, az Augustus-Ház hűbérese, Arany

***Szereplők eleje***

* Atalantia au Grimmus - Társadalom Diktátora, a néhai Hamu Lovagjának, Magnus au Grimmusnak a lánya, Aja és Moira nővére, korábban a Lune-Ház hűbérese, Arany
* Lysander au Lune - Octavia, a néhai Uralkodó unokája, a Lune-Ház örököse, korábban a Grimmus-Ház hűbérura, Arany
* Atlas au Raa/A Rettegés Lovagja - Romulus au Raa testvére, a Zéró Légió (a „Gorgók”) Legátusa, a Lune-Ház korábbi neveltje, a Grimmus-Ház hűbérese, Arany
* Ajax/A Vihar Lovagja - Aja au Grimmus és Atlas au Raa fia, a Grimmus-Ház örököse, az Acélleopárdok Legátusa, Arany
* Kalindora au San/A Szerelem Lovagja - Olümposzi Lovag, Alexandar au Arcos nagynénje, a Grimmus-Ház hűbérese, Arany
* Julia au Bellona - Cassius megtagadott anyja és Darrow ellensége, a megmaradt Bellona-Ház Primusa, Arany
* Scorpio au Votum - A merkúri fémbányászatból és építkezésekből meggazdagodott Votum-Ház Primusa, Arany
* Cicero au Votum - A Votum-Ház örököse, Scorpio fia, A Skorpió Légió Legátusa, Arany
* Asmodeus au Carthii - A vénuszi hajóépítő család, a Carthii-Ház Primusa, Arany
* Rhone ti Flavinius - Lunai alPrétor, korábban Aja vezetése alatt a Drákóiak Tizenhármas Légiójának második embere, Szürke
* Seneca au Cern - Ajax Vezére, az Acélleopárdok Centúriója, Arany

* Magnus au Grimmus/A Hamu Lovagja - Korábban, Octavia au Lune uralkodása idején FőImperátor, a Rhea Felperzselője, Arany, a Vonítók és Apollóniosz au Valii-Rath végzett vele
* Octavia au Lune - Korábbi Uralkodó a Társadalom idején, Lysander nagyanyja, Arany, Darrow végzett vele
* Aja au Grimmus - Magnus au Grimmusnak, a Hamu Lovagjának a lánya, Arany, Sevro végzett vele
* Moira au Grimmus - Magnus au Grimmusnak, a Hamu Lovagjának a lánya, Arany, Ragnar végzett vele

- Dido au Raa - A Perem Birodalom társKonzulja, a Perem Birodalom korábbi Uralkodójának, Romulus au Raának a felesége, született Dido au Saud, Arany

- Diomédész au Raa/A Vihar Lovagja - Romulus és Dido fia, a Villám Falanx Taxiarkhosza, Arany

- Seraphina au Raa - Romulus és Dido lánya, Arany

- Héliosz au Lux - Dido mellett a Perem Birodalom társKonzulja

* Romulus au Raa/A Por Ura - A Raa-Ház néhai Primusa, a Perem Birodalom korábbi Uralkodója, Arany, rituális öngyilkossággal végzett magával

- Csendes Sefi - Az Obszidiánok Királynője, a Valkűrök vezetője, Ragnar Volarus húga, Obszidián

- Valdir/A Hajas - Hadúr és egyben Sefi királyi élettársa, Obszidián

- Ozgard/Tűzcsont - Sámán, Obszidián

- Freihild - Skuggi, elit bérgyilkos, Obszidián

- Gudkind - Skuggi, elit bérgyilkos, Obszidián

- Xenophón - Logosz, Sefi tanácsadója, Fehér

* Ragnar Volarus - Az Obszidiánok korábbi vezére, Vonító, Obszidián, Aja végzett vele

- Ephraim ti Horn - Szabadúszó, korábban Arész Fia, a néhai Trigg ti Nakamura férje, Szürke

- Volga Fjorgan - Szabadúszó, Ephraim kollégája, Obszidián

- Apollonius au Valii-Rath/A Minotaurosz - A Valii-Rath-Ház örököse, szószátyár, Arany

- Kezek Hercege - A Szindikátus egyik vezetője, tolvajmester,Rózsaszín

- Lagalosi Lyria - Egy Gamma a Marsról, a Telemanus-Ház hűbérese, Vörös

- Liam - Lyria unokaöccse, a Telemanus-Ház hűbérese, Vörös

- Harmónia - A Vörös Ököl vezetője, Vörös

- Pytha - Pilóta, Cassius és Lysander társa, Kék

- Függelék - Szabadúszó, Barna

* Fitchner au Barca/Arész - Arész Fiainak korábbi vezére, Arany, Cassius au Bellona végzett vele

## Fejezetek

* Prológus
* Első rész: A csíny
* Második rész: Mesterség
* Harmadik rész: Árulás
* Negyedik rész: Büszkeség

* Virginia| Az Uralkodó
* Darrow| *Vérvörös*

1. Darrow| *Egészen a Völgyig*
2. Lysander| *Megsemmisítő*
3. Darrow| *Viharisten*
4. Lysander| *Aja fia Ajax*
5. Darrow| *Porköpeny*
6. Lysander| *Ragadozók*
7. Darrow| *Nyugalom*
8. Lysander| *A gépezet*
9. Darrow| *Angélia*
10. Lysander| *A Hamueső*
11. Darrow | *Vörös Vég*
12. Lysander| *Fehér Gólemek*
13. Darrow| *A Kaduceusz-síkság*
14. Lysander| *Bele a vihar közepébe*
15. Darrow| *Tükhé*
16. Lysander| *Viharlovas*
17. Darrow| *Héliopolisz*

18. Virginia| *Uralkodó*
19. Virginia| *Tűsarok*
20. Virginia| *Politikai kalandorok*
21. Ephraim| *Vedd el, mard el, hajtó vagy*
22. Ephraim| *A Hajas*
23. Ephraim| *Királynő*
24. Ephraim| *Skuggik*
25. Virginia| *Oligarchák*
26. Virginia| *A Kobold zsákmánya*
27. Virginia| *Falka*
28. Ephraim| *Karachi*
29. Virginia| *Álmodozások pora*
30. Virginia| *Szemgömb*
31. Virginia| *A Vörös Galambok napja*
32. Darrow| *Ébredés*
33. Darrow| *Megalkuvás az ördöggel*
34. Lysander| *A háború árnya*
35. Darrow| *Kitartás*
36. Lyria| *Áldozat*
37. Ephraim| *Vénusz szíve*
38. Lysander| *Láthatár*
39. Lysander| *A Szellem Szeme*
40. Ephraim| *Kjrdakan*
41. Ephraim| *Obszidiánok lázadása*

42. Lysander| *A karók éneke*
43. Lysander| *Az ellenség*
44. Ephraim| *Vadászat az utolsó fénynél*
45. Ephraim| *Éjköszöntő*
46. Ephraim| *Örvény*
47. Lyria| *Mintha aludnának*
48. Lyria| *Szörnyetegek*
49. Lyria| *Futás*
50. Lyria| *Élősködő*
51. Lyria| *Jádeboszorka*
52. Ephraim| *Sápadt eső*
53. Virginia| *Zűrzavar*
54. Virginia| *A szelídek igazsága*
55. Virginia| *A farkas és az anya*
56. Virginia| *Labirintus középpont nélkül*
57. Virginia| *Fekete katedrális*
58. Darrow| *Sevro palotája*
59. Lysander| *Aki karóba húz*
60. Lysander| *Kölyök Egy*
61. Darrow| *Tükhé hőse*
62. Lysander| *A hadvezér és a szabadelvű*
63. Darrow| *Semmi figyelemre méltó*
64. Lysander| *Fő a Kreátor*
65. Lyria| *Ulisszesz*
66. Lyria| *Egy Julii számlája*
67. Lyria| *Bénultan*
68. Lyria| *Csitt*
69. Lyria| *Gyermekfeleségek*
70. Lyria| *Egy flaska lórúgás*
71. Ephraim| *A semmiből*
72. Lyria| *Az utolsó fog*
73. Lyria| *Végre sikít*
74. Ephraim| *A Lázadás Fia*
75. Ephraim| *Grarnir*
76. Ephraim| *Aki az Ürességben jár*
77. Ephraim| *Érdemes*

78. Lysander| *Látogató*
79. Darrow| *Rossz vér*
80. Lysander| *Az Arcos örökös*
81. Darrow| *A sötétség kora*
82. Lysander| *Hangjára Légiók gyűlnek köréd*
83. Darrow| *Téboly és vakszerencse*
84. Darrow| *Húsdaráló*
85. Lysander| *Invictus Lune*
86. Darrow| *A Légiók vége*
87. Lysander| *Szellem*
88. Lyria| *A Merkúr elesett*
89. Lysander| *A Hosszú Éj diadala*
90. Lysander| *A Szerelem Lovagja*
91. Virginia| *Bosszú vagy menekülés*
92. Lysander| *Zsarnokok temetője*